حەشدی شەعبی بەیاننامەیەكی لەسەر توندوتیژیەكانی ناوچەی سنك و خەلانی بڵاوكردەوە\nمامۆستایانی دانەمەزراو لە کەرکوک خۆپیشاندان ئەنجام دەدەن\nترەمپ: برینەکەی سوکە، من خەڵکم دیوە قاچ و دەستی پەڕیوە\nسەری سەربازێکی ئەمریکی لە بۆردومانی موشەکەکانی ئێران بە سەختی بریندار بوە\nکەسایەتییەکی نزیک لە سەدر سەرۆک بەرهەم بە "پارێزەری سەروەری وڵات و شۆڕشگێڕان" وەسف دەکات\nسەرۆکی هەرێم و وه‌زيرى ده‌ره‌وه‌ى سعوديه جەختیان لەسەر هێورکردنەوەی ئاڵۆزییەکان ی ناوچەکە کردەوە\nفرۆکەخانەی تەرابلوس موشەکباران کرا و گەشتەکانی راگیرا\nوەزیری نوێی دارایی لوبنان: ئەگەر قەیران بەردەوامبێت مایەپوچ دەبین\nلەچین ژمارەی گیانلەدەستدان بەڤایۆرۆسی کۆرۆنا زیادیکرد\nئەنقەرە: بونی هێزەکانمان لە لیبیا سنوردارە و هەماهەنگی لەگەڵ مۆسکۆدا سەرکەتو بوە\nجەزائیر کۆبونەوەی وەزیرانی دەرەوە بۆ چارەسەرکردنی قەیرانی لیبیا رێکدەخات\nلەبەیروت روبەروبونەوە لەنێوان خۆپیشاندەران و هێزە ئەمنییەکان رویدا\n- 12/9/2019 12:09:00 AM 7026 جار خوێندراوەتەوە\nحەشدی شەعبی بەیاننامەیەكی لەسەر توندوتیژیەكانی ناوچەی سنك و خەلانی بڵاوكردەوە.\nلە بەیاننامەكەدا حەشدی شەعبی رایگەیاند،"بەپێویستی دەزانین كۆمەڵێك راستی بخەینە بەردەم رای گشتی بۆ ئەوەی گەلی عێراق لێی ئاگادار بێت و بزانن چی رودەدات، چونكە هەندێك لایەنی ناوخۆو دەرەكی دەیانەوێت ئیرادەی ئاژاوەگێڕی بخەنە ناو وڵاتەكەمان."\nحەشدی شەعبی رایگەیاند،"هەموان دەزانن ژمارەیەكی زۆر لە خۆپیشادەران بەدەم داواكارییەكەی مەرجەعیەتەوە چون كە داوایكرد، ئاژاوەگێران دەربكرێن لە ریزەكانی خۆپیشاندەران و خۆپیشاندەران بپارێزرێن و مافی خۆپیشاندانی ئاشتیانە بپارێزرێت، بەڵام لەراستیدا دەستێكی ناوخۆیی و دەرەكی دەیەوێت ئاژاوەگێڕی بخانە ناو رۆڵەكانی گەلەوە".\nراشیگەیاند،"بەتایبەتی ئەو خۆپیشاندەرانەی لە ناوچەی سنك بون، هەندێك لە تێكدەرەكانی ناویان دەستیانكرد بە سوتاندنی مزگەوتەكان، ئەم گروپە هەوڵیانداوە خۆیان بسەپێنن و ئیستفزازی خۆپیشاندەران بكەن و بە چەقۆو چەك و قومبەلە و بۆمبی مۆلۆتۆ هێرشیانكردوەتە سەر خۆپیشاندەران و شوێنەكانیان سوتاندوە، هەروەك لە دەزگا راگەیاندنەكان بڵاوكرایەوە و مەرجەعیەت باسی كردوە، ئەم گروپە بون كە 23 كەسیان لە خۆپیشاندەران رفاندوە"\nبەگوێرەی بەیاننامەكە، حەشدی شەعبی دەڵێت،"ئەم هۆكارانە وایانكردوە كە هێزەكانیان بەهۆی نەبونی هێزە ئەمنیەكانی دەوڵەتەوە بێنە ناو دۆخەكەوە و پارێزگاری لە خۆپیشاندەران بكەن، كاتێك بینیویانە دەستڕێژی گولە لە خۆپیشاندەران دەكرێت هێزەكانیان بەرپەرچیان داوەتەوە، ئەمەش بوەتە هۆی پێكدادانی دولایەنە لە نێوان هێزەكانی حەشدی شەعبی و ئەو گروپە تێكدەرانە، لەو كاتەدا ئەو گروپە ویستویانە خۆپیشاندەرە دەستبەسەركراوەكان لەناو ریستۆرانتە توركییەكەی بشارنەوە و ئاگریان تێبەرداوە."\nئاماژەی بەوەشكردوە،"تەنانەت هێزەكانی سەرای سەلام بەشێوەكی فراوان لە ناوچەكە بونیان هەبوە، لەبەر ئەوەی هەمانهەنگی نەبوە لەنێوان حەشدی شەعبی و هێزەكانی سەرای سەلام، پێكدادان رویداوە و قوربانی لێكەوتوەتەوە. كاتێكیش سەركردایەتی هێزەكان و سەركردایەتی حەشد، كۆبونەوەیەكیان گرێداوە لەگەڵ هێزەكانی ئۆپراسیۆنی بەغدا و سەرای سەلام و هێزەكانی دیكە، رێكەوتن كراوە كە هێزەكانی سەرای سەلام لە ناوچەكە بكشێنەوە."\nحەشدی شەعبی رایگەیاند،"گەلە خۆشەویستەكەمان و خاوەنی رفێندراوەكان داوادەكەن كە بەرپرسان رۆڵەكانیان ئازادبكەن و راستیەكان بۆ رای گشتی ئاشكرا بكەن و دەرخستنی روی راستەقینەی تێكدەرەكان و ئەو روداوانەی لە ریستۆرانتە توركییەكە رویداوە و دانانی سەیتەرە بۆ پشكنینی كچ و كوڕانی ناو خێمەكانی خۆپیشاندەران لەلایەن گروپە تێكدەرەكانەوە و دەستكردن بە كاری چەكداری لەو ناوچانە، ئەمە بوەتە هۆی دروستبونی پێكدادانی چەكداری و دورخستنەوەی خۆپیشاندانەكان بەشێوەیەكی ئاشتیانە"\nلە كۆتاییدا حەشدی شەعبی دەڵێت،"داوا دەكەین رۆڵەكانی گەلی عێراق بەردەوام بن لە خۆپیشاندانی ئاشتیانە و ئەوە مافی هەمو رۆڵەیەكی گەلە و پەیوەیست نییە بە تاقم و گروپێك، هاوكات داواش دەكەین لە پێویستی سەپاندنی ئەزمونی هێزە ئەمنیەكان لە ناوچەكانی خۆپیشاندەران بۆ گێڕانەوەی دۆخەكە بۆ سروشتی خۆی و پاراستنی عێراقییەكان هەروەك مەرجەعیەت داوایكردوە."\nفه‌رمانده‌یه‌كی باڵای حه‌شدی شه‌عبی كوژرا\nئەفسەرێكی كورد لە بەغدا تیرۆركرا\nنامەیەكی ئێران بۆ سعودیە كۆتایی بە ژیانی سولەیمانی هێنا\nسەركردەیەكی شیعەكان داوا دەكات دژی كورد و سونە هەڵوێست وەربگیرێت\nبەرپرسێكی سەربازی ئەمریكا كشانەوەی هێزەكانیان لەعێراق رادەگەیەنێت\nئه‌مریكا بۆردومانكردنی باره‌گاكانی داعشی له‌مه‌خمور ده‌ستپێكرد\nقەیس خەزعەلی: ئێران تۆڵەی خۆیکردەوە، نۆرەی ئێمەیە\nسوپای عێراق به‌یاننامه‌یه‌كی له‌باره‌ی كه‌وتنه خواره‌وه‌ی ژماره‌یه‌ك موشه‌ك بڵاوكرده‌وه\nتره‌مپ به فارسى په‌یامێك ئاراسته‌ى گه‌لى ئێران ده‌كات پێیان ده‌ڵێت پشتیوانیتان ده‌كه‌م\nهەفتەی داهاتو پەرلەمانی عێراق کۆدەبێتەوە\nبەهۆی دروستبونی گرژییەوە لە بەغدا شەش خۆپیشاندەر برینداربون


حەقیقەتی نەبونی موچە.. – لڤین پرێس\nئایا راستە پارە نیە لە بانكەكاندا.؟؟؟\nحەقیقەتی نەبونی موچە..\nماوەی دوو مانگە كێشەی رادەستنەكردنی پارە هەیە لە نێوان پارتی و یەكێتی بە حكومەت، پارتی دەڵێت یەكێتی پارەی سلێمانی رادەست ناكات و یەكێتیش دەڵێت پارتی پارەی نەوت و ئیبراهیم خەلیل بۆخۆی دەبات.\nمانگی رابردوو یەكێتی لەكۆی (80 ملیار) دیناری داهاتی سنوری سلێمانی كە دەچێتە بانكی هەرێم لە سلێمانی، تەنیا (55 ملیار) دیناری رادەستی ئەو بانكە كردوە، ئەویش بە بیانووی ئەوەی پارتی نزیكەی (50%) پارەی ئیبراهیم خەلیل و حاجی ئۆمەران و بەشێكی زۆری داهاتی نەوت بۆ خۆی دەبات.\nرۆژی یەكشەممە بانكی هەرێم لەسلێمانی بەوەزارەتی داراییان راگەیاندووە، كە پارە لە بانكدا نیەو هیچ بڕە پارەیەكی داهاتی ئەم مانگە نەهاتووەتە بانكەكەمان، واتا یەكێتی نایەوێت پارە رادەستی حكومەت بكات.\nپارتیش رۆژی یەكشەممە بڕیار دەدات پارەی گومرگی برایم خەلیل و حاجی ئۆمەران و داهاتی نەوت دوا دەخات و نایخاتە بەردەستی وەزارەتی دارایی بۆ موچە، لەلایەك بۆ فشارخستنە سەر یەكێتی بۆ رادەستكردنی داهاتەكانی سنوری خۆی و لەلایەكیش بۆ فشارخستەنە سەر گۆڕان كەخۆتان لە حكومەتن و وەك ئۆپۆزسیۆن مامەڵەدەكەن.\nبۆیە ئەوەی ئێستا هەیە وەزارەتی دارایی تەنیا (80 ملیار) دیناری لە قاسەكەیدایەو بە دوو رۆژ تەنیا موچەی وەزارەتی تەندروستی دابەش دەكات كە تەنیا (40 ملیار) دینارە، مانگی رابردوو لە 24/4/2021 بڕی ( 706 ملیار) دیناری نەوت و خاڵە سنورییەكان خرایە بەردەستی وەزارەتی دارایی بۆ موچە.\nپارتی توڕەیە لە یەكێتی و گۆڕان، لەلایەك كە لە حكومەتن و وەك ئۆپۆزسیۆن مامەڵە دەكەن، لەلایەكیش حكومەت دەسەڵاتی بەسەر دامەزراوە دارایی و گومرگەكانی سلێمانیدا نەماوە، یەكێتیش لە پارتی توڕەیە كە داهاتی نەوت و گومرگەكانی ئیبراهیم خەلیل و حاجی ئۆمەرانی لەبەردەستەو بە ئارەزووی خۆی دەیخاتە بەردەستی وەزارەتی دارایی و حكومەت و بەشی زۆری بۆخۆی دەبات.\nبۆیە كێشەكە پەیوەندی بە ململانێی نێوان یەكێتی و پارتییەوە هەیە نەك نەبونی پارە، ئەگەرنا بۆچی مانگی رابردوو لە 22ی مانگەوە تەواوی پارەی خاڵە سنورییەكان و داهاتی نەوت و ناوخۆ خرایە بەردەستی وەزارەتی دارایی بۆ موچە بۆچی بۆ ئەم مانگە هیچیان دیار نیە..؟؟\nئەگەر پارەی داهاتی نەوت دواكەوتووە خۆ پارەی داهاتی ناوخۆ زیاتر لە(350 ملیار) دینارە، بۆچی ناخرێتە بەردەستی وەزارەتی دارایی.\nئێستا تۆپەكە لەگۆڕەپانی وەزیری داراییە كە بەروونی باسی حەقیقەتی نەمانی پارە بكات لە بانكەكان ئایا بە راستی پارە نیە، یاخود نایخەنە بەردەستی..؟؟ كەچاوەڕوان ناكرێت هیچ وەزیرێكی گۆڕان و یەكێتی قسەبكەنن چونكەوەك خۆیان دەڵێن ئەوان لە حكومەت یەك تیمن و هیچ كێشەیەكیان نیە..\nئەگەر پەرلەمانتارانی پارتی و یەكێتی و گۆڕان بە راستیانە، هەریەكەیان با لەوەزیرەكانی خۆیان بپرسن، كە ئەگەر حزبەكانیان ناڕازین بۆچی نوێنەرەكانیان لە حكومەتدا هیچ كێشەیەكیان نیە.. ئیتر ئەم تەپوتۆزە چیە درووستیان كردوە.؟؟؟\nدەستگیرا بەسەر ٢٥٠ تۆن پەتاتە و ٢٠ تۆن خورمای خراپ و ماوەبەسەرچوو\nرۆژنامەنووسانی سلێمانی ڤاكسین وەردەگرن


دووشەممە, 07. 5. 2012\tرەحیم رەشیدی\nلەم رۆژانەداو لە رێگای دۆستی خۆشەویستم بەرێز شۆڕش سوڵتانی، ئاگادار کرام کە کاک حامید درودی ڤیدئۆیەکی بڵاوکردۆتەوەو ئەمەش بۆتە هۆکاری رەنجاندنی ئەو دۆستەمان‌و لەم بارەوە زۆر بە دڵگرانی‌و خەفەتبارییەوە قسەی دەکرد، لە ئاخاڤتنەکەی‌دا تێگەیشتم کە ئەم کردەوەی کاک حامید درودی زۆری رەنجاندوە.\nداوام لە کاک شۆڕش کرد کە تاڵۆکەی ئەو ویدئۆیەم بۆ بنێرێ، دواتر هاوڕێ‌و هاوپیشەی هێژام کاک جەماڵ پوورکەریم زەحمەتی کێشاو لینکەکەی بۆ بەرێ کردم. بەڕاستی پاش دیتنی منیش وەکوو کاک شۆرش سوڵتانی، بەرپرسی بەشی فەنی‌و تەکنیکی تیشک لە پاریس، پەشۆکام‌و ئەو کارەم بە هەنگاوێکی نەشیاو سەبارەت بە بەرنامەی "هەنگاو" لێکدایەوەو بڕیارم‌دا ئەگەر بە کورتیش بێ ئەوە لەم بارەوە شتێک بنووسم، بۆ ئەوەی بەرێز "درودی" بە هەڵەکەی خۆی بزانێ‌و بەڵکو شتی وا دووپات نەکاتەوە کە هاوڕێ، دۆست‌و هاوکارانی چەند ساڵەی خۆی بەو شێوەیە ئازار بدات.\nسەرەتا با ئەوە بێژم کە دادە "روکسانا شێخ ئاغایی" جیا لەوەی کە کچی بنەماڵەیەکی تێکۆشەرو کوردپەروەرە، هاوکات بۆ خۆی لە کاتی منداڵی‌داو لەگەڵ باوک‌و دایکێکی رووناکبیرو تێگەیشتوو واتە بەرێزان سیامەند شێخ ئاغایی‌و تەهمینە جەوانمەرد، لە نێو حیزبی دێموکرات‌دا بوەو لەو بارەوە زۆر بیرەوەری خۆش‌و ناخۆشی هەن.\nبنەماڵەی "روکسانا" وەکوو هەزاران بنەماڵەی دیکەی کورد بە هۆی زوڵم‌و زۆری نەیارانی کوردەوە، پەڕیوەی هەندەران بوون‌و لە ئاکام‌دا لە وڵاتی سوئێد گیرساونەوە. ئەو خانمەش وێڕای تەواو کردنی خوێندن لە سوئێد، بە هۆی پەروەردەی دورست‌و کوردپەروەرانەوە، هەستی کوردایەتی تێدا ماوەوەو زمانی کوردیشی لە بیر نەچۆتەوە، بە باوەڕی من هەر ئاکامی ئەو پەروەردەش بو کە کچێکی وەکو روکسانا رووی لە تیشک تی وی کرد بۆ ئەوەی لەو رێگایەوە خۆی پتر بە ڕابردوەوە گرێ بداتەوەو لە ئاکام‌دا خزمەتێک پێشکەش بکات کە بۆ ئێستاو داهاتووی نەتەوەکەی پێویست‌و بەنرخە.\nخاتوو روکسانا لە چاو دەیان‌و بگرە سەدان هاوتەمەنی خۆی کە هاوکات هاتونەتە دەرەوەی وڵات، پلەیەک لەسەروترەو ئەوەش جێگای شادی‌و خۆشحاڵییەو بەش بە حاڵی خۆم هیوا دەخوازم کە نموونەی وەکوو ئەو خانمەمان زۆر بن.\nهەموو ئەو دۆستانەی کە لەو دەورەیەدا لە تیشک کاریان دەکرد، باش ئەو راستییە دەزانن کە دادە روکسانا نزیکتریین کەس لە کاک حامید بو، ئەو جەنابە بەرنامەکانی "هەنگاو"ی مونتاژو رێک‌وپێک دەکردو هەر ئەوەش هۆکارێکی گرینگ بو کە ئەو خانمە پتر لە ٩٠ لە سەدی کاتەکەی کە دەهاتە تیشک لەگەڵ کاک حامید تێپەڕ دەکرد. (دادە روکسانا کە لە سوئێد دەژیا تەنیا دەهات بەرنامەی ماوەیەکی ئامادە دەکردو دەگەڕایەوە، بەڵام ئێستا لەگەڵ مێردەکەی لە ئالمان دەژی‌و منداڵێکی چاو گەشیان هەیەو هەر ئەمەش بوە هۆی ئەوەی کە نەتوانێ درێژە بە ئەرکە پیرۆزەکەی لە تیشک بدات، ئێستا ژنە تێکۆشەرو خوێندەواری کورد بەرێز فاتمە عوسمانی لە کوردستان، ئەم بەرنامە بە سەرکەوتووییەوە بەڕێوە دەبات).\nوێنە: نەمر مامە قالە دەباغی\nروکسانا خانم کاری پێشکەشکاری بەرنامەی "هەنگاو"ی دەکردو کاک حامید بۆ بڵاوکردنەوە ئامادەی دەکرد، هەر چەندە لەم دوایانەدا هەر ئەو خانمە چەند بەرنامەی راستەوخۆی بە باشی بەرێوە بردو ئەوەش ئەو راستییەی نیشان دەدا کە بە باشی لە کارەکەی‌دا چۆتە پێش‌و ئەگەر درێژەی بەو کارە بدایە ئەوە یەکێک لە پێشکەشکارە سەرکەوتوکان دەبو، چوونکە هەم سیمایەکی تەلەویزیۆنی هەبو، هەم زەینێکی ڕوون بۆ گەشەو فێر بوون، هەر وەک لەو ماوە کورتەدا ئەو ئەزموونەمان لێبەدی کرد.\nلێرەدا بۆ من‌و هەر مرۆڤێکی خودان ویژادان جێگای پرسیارە کە کاک حامید درودی کە لە نێو هاوکارەکانی‌دا نزیکترین کەس بوە لە دادە روکسانا، زۆربەی کاتەکان وێکڕا نانیان دەخواردو تەنانەت بۆ گەڕانیش لە شاری پاریس‌دا، هەر پێکەوە دەرۆیشتنە دەرەوەو ئەو خانمە نەک وەکوو برا بەڵکو بە چاوی باوک تەماشای کاک حامیدی دەکرد، جا چۆن کاک حامید ئیزنی بە خۆی داوە ئەو گرتە ڤیدیئۆیەی لەسەر بڵاو بکاتەوەو مەبەست‌و ئامانجی لەو کارە چ بوە؟.\nهەر چەندە ڕەنگە تەنیا بۆ خۆشی ئەو کارەی کردبێ، بەڵام بەداخەوە چوونکە لە نێو چەند بڕگەیەکی دیکەدا نەبوە کە هەموو تەلەویزیۆنە کراوەکان بۆ ئەوەی بزە بخەنە سەر لێوی بینەرانی خۆیان لە بۆنەی جۆراوجۆردا ئەو کارە دەکەن، لە پاڵ ئەمەدا چوونکە بڵاوکردنەوەی ئەو کلیپە لە تیشک‌دا نەبوەو بە تاک لە تۆڕە کۆمەڵایەتییەکان‌دا بڵاوکراوتەوە؛ رەنگدانەوەو دەنگدانەوەیەکی زۆر خراپی بەدوای خۆی‌دا هێناوە، کە چاوەڕوان دەکرا بەرێزیان تاکوو ئێستا لەم بارەوە هەنگاوێکی بنایەو شیکردنەوەیەکی پێشکەش کردبا بۆ ئەوەی لانیکەم دۆستەکانی خۆی، لە نیەت پاکی ئەو سەبارەت بەو کارە دڵنیا بایەن. چوونکە ڕەنگە ئەو کارە تەنیا بۆ ئەوەی شادی بە خەڵک ببەخشێ کرابێ، لێ لە ئاکام‌داو بە چاو خشاندنێک بەسەر ئەو بۆچوون‌و نوسینانەی کە تاکوو ئیستا لەم بارەوە بڵاوبوونەوە، جیا لە بێرێزی‌و سووکایەتی تاکوو ئەو پەڕی خۆی، شتێکی ئەوتۆمان بەدی نەکردوە کە هەر ئەم بوارە ئەوەی هەڵدەگرت کە کاک حامید هەڵوێست بگرێ.\nمرۆڤ لە خۆی دەپرسێ، بەراستی کاک حامید ئەو بەڵایە بەسەر نزیکترین هاوکاری خۆی دێنێ، ئەگەر بێتو لە کەسێک توڕەو رەنجابێ، یان قینی لە هاوکارێکی هەڵگرتبێ، دەبێ چی بەسەر بێنێ یان هێنابێ؟.\nلە بن ئەو کلیپەدا کە کاک حامید سەبارەت بە پێشکەشکاری بەرنامەی "هەنگاو" بڵاوی کردۆتەوە، سەدان بۆچونی پڕ لە بێرێزی لە یوتوب‌و تۆڕە کۆمەڵایەتییەکانی فەیسبوک‌و تویتردا نوسراوەو بە شێوەیەکی زۆر نزم باس لە تیشک‌و بەڕێوەبەرایەتییەکەی کراوەو دەکرێ، ئایا ئەمە باشە؟.\nئایا، یارمەتی دانی لاوان‌و هاوکاری کردنیان‌و هەوڵدان بۆ راستکردنەوەی هەڵەو پەڵەکانیان کە لە کات‌و ساتی خۆی‌دا ئاسایی‌و پێویستە، دەبێ شوێنی خۆی بدات بە بڵاوکردنەوەی ئەو جۆرە شتانە کە ئینسان وردو خاش دەکات‌و تەنانەت ئابڕوی بۆ ناهێڵێتەوە!\nبۆیە ئەم بابەتە دەنووسم بۆ ئەوەی دەبێ هەموان هەست بە بەرپرسایەتی بکەین‌و لە بڵاوکردنەوەی ئەو جۆرە بابەتانە خۆ ببوێرین کە رەنگە هەر کەس بە هۆی شوێنی کارەکەی لە تیشک یان هەر راگەیاندنێکی دیکەدا، کۆمەڵێک نهێنی لە لا بێت‌و بڵاوکردنەوەی ئەو نهێنیانە نەک خزمەت بە مە ناکات، بەڵکو زیانێکی زۆر بە کەسایەتی‌و پرستیژی خۆمان‌و تەلەویزیۆنەکەش دەگەیەنێت، لەگەڵ ئەوەی کە لە ڕووی ویژدانی‌و پڕنسیپی کارییشەوە بە هیچ جۆرێک ئەو مافەمان نیە‌و ئەو بەرهەمانە بە چاک‌و خراپەوە موڵکی تیشکەو کەس بۆی نیە لەگەڵ خۆی بیانبات‌و هەر کات پێ خۆش بوو بە نیەتی خێر یان شەڕ بڵاویان بکاتەوە.\nدیارە بەرێز "درودی" ماوەیەک پێشتریش لەگەڵ رادیۆ زایەڵە سەبارەت بە تیشک قسەی کردو کۆمەڵێک باسی هێنانە گۆڕێ کە بە هیچ جۆرێک بە قازانج نەبوەو نیە، بە هەر حاڵ بە پێچەوانەی زانیارییەکانی بەرێزیان بە خۆشیەوە تیشک هەر درێژە بە کارو ئەرکە پیرۆزەکەی دەدات‌و دانەخراوەو ئاواتم ئەوەیە کە هیچ کات چرای ئەم ناوەندە پڕ کارە بە هیچ هۆیەک لە کزی نەدات.\nلە لایەکی دیکەوە، بڵاوکردنەوەی ئەو جۆرە شتانە، هەم لە لایەن تیشک‌و ئەو کەسەی کارەکەی لە دژی کراوە، دەکرێ بەدوادا چوونی یاسایی بۆ بکردرێ، خۆ ئەمەش ئاکامەکەی بە زیانی کاک حامید دەبێ، بەڵام دیسان ئیمە پێمان ناخۆش دەبێ کە هاوڕێی ئەمڕۆو هاوکاری دوێنێمان لەم بارەوە زیانی مادیی‌و مەعنەوی بەرکەوێت‌و بێ گومان ئەم شتە خۆشحاڵمان ناکات.\nبەش بە حاڵی خۆم لەم بارەوە هیچ نیگەرانیەکم نیە، لەبەر ئەوەی زۆربەی نزیک بە تەواوی بەرنامەکانی من لە تیشک تی‌ڤی خۆشەویست‌دا، بە شێوەی راستەوخۆ بڵاوبۆتەوە، بەڵام خۆ نابێ بەرنامەوان‌و بێژەرانی ئێستاو پێشوو لە تاوانا خەویان لێنکەوێت لەبەر ئەوەی کە موبادا لە کاتی تۆمار کردنی بەرنامەکان‌دا شتێکیان کردبێ یان وتبێ، کە کاک حامید یان کەسێکی دیکە رۆژێک لە رۆژان بە مەبەست یان بێ مەبەست، لە دژیان بڵاوی بکاتەوە؟!\nئەم ترسە، دەتوانێ دیواری بڕواو متمانەی هاوڕێیەتی لەرزۆک بکات‌و بازنەی ژیانی تایبەتی مرۆڤەکان ببەزێنیت، لە لایەکی دیکەوە هەموشمان لەوە دڵنیاین کە خاتو رۆکسانا بە هیچ شێوەیەک مەبەستی بێرێزی کردن بە تێکۆشەری لەبیر نەکراوی کورد مامە قالە دەباغی نەبوەو نیەو تەنانەت ئەو خانمە بە ڕادەی بابی خۆی مامە قاڵەی خۆشدەویست‌و رێزی بۆی هەبو، بەڵام بڵاوکردنەوەی کلیپەکە کە تاکوو ئێستا بە هەزاران کەس دیتویانەو بە خراپی قسەیان لەسەر کردوە، دەکرێ جۆرێک بێرێزی بە تێکۆشەرێکی وەکوو مامە قالەش بێ. ئەو جۆرە شتانە لە تەلەویزیۆن‌دا ئاساین‌و نابێ بکرێتە ئامرازێک بۆ شکاندنی کەسایەتی یەکتر، ئەرکی ئێمە شکاندنی دوژمنە نەک یەکتری.\nبەڕاستی ئەگەر هەر هەموومان تاکوو کۆتایی ژیانمان خزمەتی تیشک بکەین، ئێستا هەر کەمەو ئەو ناوەندە ئێمەی بردە ماڵی زۆربەی هەرە زۆری کوردەکانی رۆژهەڵات‌و بەوانی ناساندین‌و هەر جێگەو پێگەی ئەو تەلەویزیۆنەش بوە هۆی ئەوەی کە ئەو جەماوەرە بەرینە خۆشی بوێین‌و بەو شێوەیەو لە هەموو جێگایەک رێزی تایبەتیمان لێبگرن، نابێ ئەم دەریا بەرینە پڕ لە رێزە لەبەر چاو نەگریین‌و هەر کە دڵمان لە کەسێک رەنجا؛ یان نەفەرێک لەگەڵمان باش نەبو، بەو شێوەیە رەفتارو هەڵسوکەوت بکەین، هەموومان کە پێکەوە کارمان کردوە خاڵی لاوازو بەهێزمان هەبوەو هەیە، با کەموکوڕی خۆشمان ببینین‌و بزانیین کە ئێمەش کەم‌و زۆر هەڵەمان هەبوەو هەیە، خۆ دەبێ ئەوندەی تێدا بێڵینەوە کە سبەی ئەگەر دەرفەتێک رەخسا لە ڕومان هەڵبێت دیسان پێکەوە کار بکەین.\nبا وای دابنێین کە کەسێک هاتوچۆی ماڵیک دەکات‌و ئەرکی پاک‌و خاوێن کردنەوەی ماڵەکەی لە ئەستۆیە، باشە رەوایە ئەگەر ئەو کەسە پاش ماوەیەک بە هەر هۆیەک لەو ماڵە نەما، بە کەیفی خۆی نهێنی ئەو بنەماڵەیە بڵاو بکاتەوە؟. خۆ کاک حامید ئەوە باش دەزانێ کە کاتێک مرۆڤ گرێبەست لەگەڵ ئیدارە یان کۆمپانیایەک بۆ کار کردن دەبەستێ، یەکێک لە سەرەکیتریین خاڵەکانی ئەو گرێبەستە لە نێوان دوو لایەن‌دا، پاراستنی پێگەی شوێنەکەو نهێنیەکانی ئەو جێگایە.\nبە هەر حاڵ، کاک حامید لە ئێمە زۆرتر دونیای دیوەو ئەزموونی زۆرترەو بەر لە ئێمەش هاتۆتە وڵاتێکی یاسامەندی وەکوو سوئێد، هەر بۆیە چاوەڕوانی ئەوەی لێدەکرێ کە دڵی لەوە گەورەتر بێ کە هەیە، من باش دەزانم کە سەرەڕای هەموو کەم‌و کوڕییەکانیشی زەحمەتێکی زۆری لە تیشک‌دا کێشاوە، جا کە وایە دەبێ لە بڵاوکردنەوەی ئەو جۆرە شتانە خۆ ببوێرێ‌و لەوە دڵنیا بێ کە ئەم جۆرە رەفتارە هیچ چەشنە خزمەتێکی پێناکات‌و تەنانەت دەکرێ ئاکامەکەشی زۆر بە زیانی بەرێزیان بێ وەکوو بوە.\nئەم بابەتە زۆرتر لەمە هەڵدەگرێ‌و پێشم وایە کاک حامید داوای لێبوردنێک بە دادە روکساناو رۆحی بەرزی مامە قالە دەباغی قەرزدارە.\nنووسراوه له لایه‌ن Lejla, May 11, 2012\nKaki berez to dojmnayetit tek kak Hamid haye ay bo shahnamey am xanme le Tishk denosi?? Bray mn am filme shteki gelek normale !\nنووسراوه له لایه‌ن Chalak, May 09, 2012\nمن نازانم ئەو قسانەی تۆ نووسیوتە مەبەست لێی نانەوەی ئاژاوەیە یان دڵسۆزی. ئەگەر دڵسۆزییە ئەو ڤیدیویە هیچ شیێکی تیا نیە کە وا بکات تۆ ئەو هەموو هەڵایەی لەسەر دروست بکەی من پێم وایە تەنها ئەتەوی خۆت بەریتە پێشەوە و نازانم ماجەرایی بۆ کێ دەکەی بۆ ئەوەی نیشانە وەربگری تۆ بەو کارەت ژیان لە خانمە تێک دەدەی و هەوڵ دەدی ئاژاوە بنێیتەوە، ئەوەی ئەو ڤیدیویە لەزۆر لە تەلەفزیونەکانی جیهان روو دەدات کە رووداوەکانی پشتی پەردەی کامیرا بلاو دەکرێتەوەو هیچ کەسیش وەک جەنابت نان و پیازی پێوە ناخۆن.


كۆمسیۆنی هەڵبژاردنەکان داوا لەو پاڵێوراوانە دەکات کە رێکارەکانی “پرساندن و دادپەروەریی” دەیانگرێتەوە رێگەی یاسایی بگرنەبەر – IHEC Website\nكۆمسیۆنی هەڵبژاردنەکان داوا لەو پاڵێوراوانە دەکات کە رێکارەکانی “پرساندن و دادپەروەریی” دەیانگرێتەوە رێگەی یاسایی بگرنەبەر\nكۆمسیۆنی هەڵبژاردنەکان داوا لەو پاڵێوراوانە دەکات کە رێکارەکانی یاسای “پرساندن و دادپەروەریی” دەیانگرێتەوەو لە نوسراوی ژمارە 1827ی رۆژی 13-06-2021 دا هاتووە و لە پێگەی فەرمی کۆمسیۆندا بڵاوکراوەتەوە، واپێویست دەکات رێگەگەلی یاسایی لەبەردەم دەستەی تێهەڵچونەوەی تایبەتمەند بگرنەبەر بۆ سەیرکردنی ئەو سکاڵاو تانانەی لە دژی بڕیارەکانی دەستەی پرساندن پێشکەشکراون، ئەویش بە پشتبەستن بە ئەحکامەکانی مادەی 15ی یاسای دەستەی ناوبراو.\nئەمەش بە لە بەرچاوگرتنی قورسی و گرانی لە راستاندنی ئەو 226 پاڵێوراوەو سوربوونی کۆمسیۆن لەسەرئەوەی کە هەڵبژاردنەکان لە کاتی دیاریکراوی خۆیداو لە 10-10-2021 دا ئەنجامبدرێت، هاوکات لەپێناو درەنگ نەگەڕانەوەی وەڵامەکان و نزیکبوونەوەی کاتی هەڵبژاردن و پیادەکردنی خشتەی کاتی هەڵبژاردنەکان لەکاتی دیاریکراوی خۆیدا، ئەنجومەنی کۆمسیاران بڕیاریدا ئەو پاڵێوراوانە ئاگاداربکرێنەوە کە رێکارەکانی دەستەی پرساندن و دادپەروەریی گرتونیەتیەوە.\nلەبەر رۆشنایی ئەوەی باسکرا، پێویستە لەسەر ئەو پاڵێوراوانە هەتا ڕۆژی 30-06-2.21 پشتگیرینامەی ئەوە بەدەستبهێنن، کە رێکارەکانی دەستەی پرساندن ئەوانی نەگرتۆتەوە، ئەوەش لە رێگەی بەدەستهێنانی نوسراوی فەرمی لە دەستەی پرساندن یاخود لە ڕێگەی بڕیارەکانی دادوەرییەوە، بە پێچەوانەی ئەمە کۆمسیۆن ناچار دەبێت بڕیاری دەستەی پرساندن بەجێبگەیەنێت هەتا بتوانێت فریای خشتەی زەمەنی هەڵبژاردنەکان بکەوێت.


حوكمی ئێعدامی دوو بەندكراوی سیاسی كورد تەئیدكرا – زاگرۆس پۆست\nماڵەوە / کوردستان / حوكمی ئێعدامی دوو بەندكراوی سیاسی كورد تەئیدكرا\nحوكمی ئێعدامی دوو بەندكراوی سیاسی كورد تەئیدكرا\nپێنج شه‌ممه 17 نیسان 2014\tکوردستان, هەواڵ 86 جار خوێنراوه‌ته‌وه\nهەواڵنێری چاودێری مافی مرۆڤی كوردستان رایگەیاند، حوكمی ئێعدامی هەردوو بەندكراوی سیاسی، محەمەد عەبدوڵایی‌و مستەفا سەلیمی لە لایەن دیوانی باڵای وڵات تەئیدكراوە.\nمستەفا سەلیمی ئیلویی بەندكراوی سیاسی كورد خەڵكی تیلەكۆی ناوچەی سەقز، لە 18ی خاكەلێوەی ئەمساڵ دەستی داوەتە مانگرتن لە خواردن‌و رۆژی سێشەممە 26ی خاكەلێوە ناوبراو لە لایەن مەئمورانی زیندانی راپێچی ژووری تاكەكەسی كراوە.\nهاوكات محەمەد عەبدوڵایی بەندكراوی سیاسی كورد خەڵكی شاری مەهاباد پاش ئەوەی بەرانبەر حوكمی ئێعدامەكەی ناڕەزایەتی بەرزكردەوە‌و داوای پێداچوونەوەی كرد، لەم رۆژانەی دواییدا حوكمەكەی لە لایەن دیوانی باڵای وڵات تەئیدكراوە.\nمحەمەد عەبدوڵایی 4ی خەرمانانی 1389 دەسبەسەرو لە 30ی خەرمانانی ساڵی 1392 بە تاوانی هاوكاریی لەگەڵ یەكێك لە حیزبەكانی نەیاری رژیم بە ئێعدام مەحكوومكرا‌و هاوكات مستەفا سەلیمی ئیلو ساڵی 1382 لە شاری نەهاوەند هەڵكەوتوو لە پارێزگای لوڕستان دەسبەسەرو بە تۆمەتی موحاربە حوكمی ئێعدامی بەسەردا سەپا.\nئێستا‌و پاش بڵاوبوونەوەی ئەم هەواڵە مەترسی ئێعدامی ئەم دوو بەندكراوە سیاسیە كوردە لە ئارادایە.


پێشنیاری خه‌ڵاتی نۆبێل بۆ مامۆستا سه‌لاح سۆران وپیرۆزبایی له ئوڕهان پامووک .\nحسه‌ین عه‌زیزی 14-10-1358\nبه‌ینێک له‌مه‌وپێش ئاگاداربووین،که نووسه‌ر و رووناکبیری تورک،ئوڕهان پامووک،به بۆنه‌ی دژایه‌تی کردن له گه‌ڵ کوشتاری میلله‌تی ئه‌رمه‌نی وکورد له تورکیا له نووسراوه‌کانی دا ،له لایه‌ن کۆمیته‌ی جایزه‌ی نۆبێله‌وه،خه‌ڵاتی ئه‌ده‌بی پێ دراوه، که به‌م بۆنه‌یه‌وه له ئۆڕهان پامووک پیرۆزایی ئه‌که‌م .\nله لایه‌کی که‌شه‌وه پێویسته له کۆمیته‌ی جایزه‌ی نۆبێل داوا بکه‌ین ، که له ساڵی داهاتودا ، ئه‌و خه‌ڵاته بدا به هۆنه‌ر ونووسه‌ری گه‌وره‌ی کورد ، مامۆستا سه‌لاح سۆران ، که له کوردستانی رژهه‌ڵات ، به درێژایی نیو سه‌ده ، له زه‌مینه‌ی ئه‌ده‌بی ، فه‌رهه‌نگی و کۆمه‌ڵایه‌تی دا خزمه‌تی به‌رچاوی به دۆزی کورد کردوه و له سه‌خت ترین شه‌رایت دا ،لایه‌نگری ئازادی بوه .\nبه هیوام ، مه‌خسووسه‌ن ئه‌و کوردانه‌ی که له وڵاته کانی ئیسکاندیناوین و باش تر ده‌ستیان به کۆمیته‌ته جایزه‌ی نۆبێل ئه‌گا ، له‌م بواره‌دا هه‌وڵ بده‌ن تا هه‌ق به هه‌قدار بگا و کوردێکی شیاویش ، بۆ جاری هه‌وه‌ڵ ، ئه‌م خه‌ڵاته وه‌بگرێ . خه‌ڵات دان به مامۆستا سۆران ، خه‌ڵات دانه به به‌رحه‌ق بوونی خه‌باتی گه‌لی کوردستان . ڕێکه‌و 2006-11-03 21:55:33


03:55 - 22/10/2020\nڕەوشی رۆژنامەنووسانی كوردستان و عێراق لە ڕاپۆرتی هیومان ڕایتس وۆچدا\nڕێكخراوی هیومان ڕاتس ووچ كە لەبواری مافەكانی مرۆڤدا بەشێوەیەكی گشتی لە 70 وڵاتی جیهان كاردەكات و دوێنێ چوار شەممە 21 تشرینی یەكەم 2020 ڕاپۆرتێكی لەبارەی ڕەوشی رۆژنامەگەریی لە عێراق بڵاوكردووەتەوەو تیایدا باس لە ئازادیی رۆژنامەگەریی و ئاستی مەترسییەكان دەكات بۆ سەر گیانی رۆژنامەنووسان و سوتاندنی كەناڵی دیجلەی بە نموونە هێناوەتەەوە، ئەو ڕێكخراوە بەردەوام لەسەر دۆخی رۆژنامەنووسان ڕاپۆرتی هەیە، لە ڕاپۆرتێكی نوێیدا لەبارەی ئازادی رۆژنامەوانییەوە لە عێراق باس لەوەش دەكات كە رۆژنامەنووسانی عێراقی بە گشتی لەژێر هەڕەشەدان و مەترسی لەسەر ژیانیان هەیە.\nراپۆرتەكەی هیومان ڕایتس ووچ ناوی – لەهەر كاتێكدا بێت دەكرێت بانگت بكەین- ەو لە 30 لاپەڕە پێكهاتووە و باس لە ئازادی ڕادەربڕین دەكات لە عێراق، لەو ڕاپۆرتەدا ژمارەیەك یاسای تێدایە كە پەیوەستە بە (ناوبانگ زڕاندن –تەشهیر، هاندانی خراپ –تحریض) لە راپۆرتەكەدا هاتووە كە دەسەڵاتداران و بەرپرسانی عیراقی ئەم دوو یاسایان كردووەتە داری دەستیان و رۆژنامەنووسان و میدیا كاران و چالاكانی كۆمەڵگەی مەدەنی پێ دادگایی و زیندانی دەكەن لە راپۆرتەكەدا هاتووە هەرچەندە هەندێك و چالاكوان و رۆژنامەنووسان داوایانكردووە لە پەرلەمانتاران چاوێك بەو یاسایانەدا بخشێنرێتەوەو هەمواربكرێنەوە لەبەرئەوەی بواری خراپ بەكار هێنانی تێدایەوبەشێوەیەك ڕێكبخرێتەوە كە لەگەڵ رۆحی سەردەم و كاری رۆژنامەوانی و بەدەستهێنانی زانیارییدا بێتەوە.\nلە باسی سوتاندنی كەناڵی دیجلەدا لە لایەن هێزێكی مەزهەبی شیعەوە لە چلەی ماتەمینی ئیمام حوسەیندا تەنها لەبەر ئەوەی لەو ڕۆژەدا لەبریی ئەوەی ماتەمینی بگێڕێت گۆرانییەكی شادی عەرەبی خانمە هونەرمەندێكی پەخش كردووەو ئەوانیش وەك سووكایەتی بە پیرۆزییەكانی خۆیان لێكیانداوەتەوە هێرشیان كردووەتەسەر ئۆفیسی بەغداد و ئاگریان تێبەرداوەو تا ئێستاش كارمەندانی ئەو كەناڵە خۆیان شاردووەتەوەو بە نهێنی نەبێت ناتوانن دەربكەون لە ترسی ئەوەی هێرشیان بكرێـتە سەر.\nبە پێی راپۆرتەكەی هیومان ڕایتس ووچ باس لەوە دەكات كە هێزە عێراقییەكان زۆر بە جدیی كار لەسەر ئەو یاسایانە دەكەن و بەخراپی ڕەفتار لەگەڵ رۆژنامەنووسان و میدیاكارو چالاكوانەكان دەكرێت.\nلەگەڵ ئەوەشدا دەسەڵاتداران لەگەڵ ئەو كەس و لایەنانەی كە كەناڵی دیجلەیان سووتاند هیچ كارێكی یاساییان ئەنجام نەداوەو كەس لەسەر ئەو دۆسیەیە دەستگیر نەكراوە.\nبەلقیس ویلی، گەورەتوێژەری ڕێكخراوی هیومان ڕایتس ووچ بە ئەلجەزیرەی گوتووە:لە عێراقدا ئەو ڕۆژنامەنووسانەی دەیانەوێت ڕووماڵی ڕووداوەكان بكەن، یان باس لە ڕووداوە سیاسییەكان بێلایەنانە و بە دادپەروەریی كار بكەن، كاریان ڕووبەری كاركردنیان كەمدەكرێتەوە ناهێڵن كارەكانیان بكەن، هەر كەسێك لەوانە بیەوێت دەستی بەزانیاریی گرنگ بكەوێت ڕووبەڕووی هەڕەشەو گرتن و لێدان دەبنەوەو ئەوەش ناچاری كردوون كە وڵات بەجێبهێڵن . ئەو پسپۆڕە ئاماژە بەوەش دەدات: هاوڵاتی عێراقی لەبەر ئەو هۆكارە دەستیان بە زانیاریی وردو بێلایەن ناگات و نازانرێت بڕیارو جووڵەی هێزە سیاسییەكان ڕوو لە كوێ دەكەن و هەڵسەنگاندن بۆ كارەكانیان.\nسوتاندنی كەناڵی دیجلە لەسەر لێدانی گۆرانییەكی شادی خانمە هونەرمەندێك لە مەراسیمی عاشورادا پەیامێكی جدیی هێزە چەكدارەكانی عێراقە بۆهەموو ئەو رۆژنامەنووس و میدیاكارانەی كە بە پێچەوانەی خواستی ئەوانەوە بجووڵێتەوە. ڕاپۆرتەكە باس لەوە دەكات لە لایەن چەكدارەكانەوە هیرش كراوەتە سەر هەشت وێستگەی تەلەفزیۆنی و چوار ڕادیۆ.\nلە ڕاپۆرتێكی جەزیرەشدا باس لە ڕەوشی هەرێمی كوردستانیش كراوە كە هێرش بۆ سەر میدیا و رۆژنامەنووسان بەردەوامی هەیەو ئەو دۆخەش هەردوو حیزبی دەسەڵاتدار –یەكێتی و پارتی – بەرپرسن، پسپۆڕەكەی هیومان ڕایتس ووچ دەڵێت: لە هەرێمی كوردستان ئێمە شایەتی هێرشكردنە سەر رۆژنامەنووسانین لەلایەن حیزبە دەسەڵاتدارەكانەوە، رۆژنامەنووسانیش لەژێر هەژموونی كێشەو ململانێ سیاسیەكان و ئاڵۆزییە سیاسیەكانی هەرێمن، ڕاپۆرتەكە باس لەوە دەكات لە دوو مانگی ڕابوردوودا سەرەڕای هەبوونی پەتای كۆرۆنا –كە كراوەتە بەڵگەیەك بۆ سەركوتكردنی هەندێك لە میدیا سەربەخۆكان، هێشتا مانگرتن و بایكۆتی بەشێك لە فەرمانگەكان بەردەوامە، لە مانگی حوزەیراندا دەسەڵات 6 رۆژنامەنووسیان بە بیانووی پێشێلكردنی ڕینماییەكانی كۆڤید 19 دەستگیركردووە، لە پارێزگای دهۆكیش 8 رۆژنامەنووسیان دەستگیركردووە.\nهیومان ڕایتس ووچ بە گەورەترین ڕێكخراوی بواری مافەكانی مرۆڤ لە ئەمەریكا دادەنرێت لە ساڵی 1978 ەوە دەستی بە كارەكانی كردووە، بارەگای سەرەكی دەكەوێتە نیویۆرك لە چەند وڵاتێكیش نوسینگەی هەیەو چاودێری ڕەوشی مافەكانی مرۆڤ بە فەرمی لە 70 وڵاتی جیهاندا دەكات و عێراقیش یەكێكە لەو وڵاتانە، كاری ئەوان لە بوارەكانی ژنان، منداڵان، رۆژنامەنووسی، بەرپرسیارێتی كۆمپانیاكان لەبەرامبەر كرێكاران، دادپەروەریی، زیندانەكان، مادەی هۆشبەر،و پەنابەریی و چەندین دۆسیەی تر دەكات كە پەیوەندی ڕاستەخۆیان بە دۆخی مافەكانی مرۆڤەوە هەیە.


لاوێکی خۆرهەڵات لەپێشبڕکێی لەشجوانی دا بووە خاوەن میدالی زێڕ لە ئاستی ئەوروپادا\nشەممە٥ - جۆزەردان - ١٣٩٧٠٤:٥٥\nSaturday26 - 05 - 201800:25\nشێرکۆ ئەلیاسی تەمەن ۲٦ساڵ لە هەڵبژاردەی وڵاتی فینلاند پاڵەوانی یاری فیتنێس"لەشجوانی" دەبێتە پاڵەوانی یەکەمی بێڕکابەری ئەوروپا\nشێرکۆ ئەلیاسی خەڵکی سەرپێڵی زەهاو سەربە ئوستانی کرماشان لە کوردستانی رۆژهەڵاتە، ماوەی پێنج ساڵە لە وڵاتی فینلاند دەژی بۆ جاری دووەم لە پێشبڕێکی لەشجوانی دا دوای هەوڵ و تێکۆشانێکی زۆر توانی پلەی یەکەم لەئاستی ئەوروپادا بەدەست بێنێت.\nخوولی پێشبڕكێی وەرزشی لەشجوانی لە ئاستی ئوروپا لە ڕۆژانی ۱۷مانگی ئاپرێڵی ٢٠١٦، لە سانتا سوزاناــ بارسلۆنا لە وڵاتی ئسپانیا کۆتای پێهات، لەو کێبڕکێیەدا لاوێکی کورد بەناوی "شێرکۆ ئەلیاسی" کە هەڵبژاردەی وڵاتی فینلاند بووە خاوەن میدالی زێڕی لە ئاستی خوارووی ۱۷۰سم ــ هەروەها توانی پلەی یەکەم لە ئاستی پیاوان، لاوان بۆخۆی مۆسەگەر بکات.\nشایەنی باسە بەپێی ئەو لێدوانەی کە شێرکۆ ئەلیاسی لەگەڵ ماڵپەری لاوان سەر بە یەکیەتیی لاوانی دێموکراتی کوردستانی ئێران کردی، وتی؛ دوای هەوڵ و تێکۆشانێکی زۆر توانیم نازناوی پاڵەوانێتی لەشجوانی لە ئاستی ئەوروپادا بەدەست بێنم و بۆ جاری دووەم بەشداری کردنم لە کێبڕکێی لەشجوانی ئەمساڵ دوای هەوڵێکی زۆر توانیم پلەی یەکەم بەدەست بێنم و بگەم بەو ڕۆژەی کە هیچ کاتیک لە یاد ناکرێت.\nوەهەروەها ئاماژەی بەوە کرد کە ساڵی ڕابردوو هەر لە ئیسپانیا بەشداری هەمان پاڵەوانێتی کردووە و پلەی پێنجەمی بەدەست هێناوە و لە بەرواری ۹/۱۱/٢٠١٥ لە وڵاتی هەنگاریا پلەی سێیەمی بەدەست هێناوە لە ئاستی جیهاندا و هەر لە ساڵی ۲۰۱٥ دا هەڵبژاردەی باشترین وەرزشوانی فێتنیس بووە لە ئاستی پیاواندا.\nشایەنی باسە شێرکۆ ئەلیاسی بۆ ماوەی هەشت ساڵ لە وڵاتی ئێراندا وەرزشوانی زۆرانبازی بووە .


١٧ ژولیە ٢٠١٩ - ٢٦ پوشپەڕ ١٣٩٨ - ٠١:٢٣ تاران\n١٣٩٧/٠٦/١٢ - ٠٣-٠٩-٢٠١٨ - ١٨:٥٦ تاران ٨٦٢ قه‌باره‌ی فۆنت:\nزیندانییەکی سیاسی کوردی خەڵکی شار ی بانە لە بارەی خراپی بارودۆخی زیندانییانی بەشی ئەمنیەتی زیندانی شاری سنە بۆ ئاژانسی کوردپا دوا.\n"حسێن دانشمەند"، زیندانیی سیاسیی کورد کە مانگی پووشپەڕی ئەمساڵ ئێرانی بەجێهێشتووە لە گفتوگۆیەکدا لەگەڵ ئاژانسی کوردپا لەبارەی بارودۆخی زیندانییانی بەندی سیاسی لە زیندانی شاری سنەوە وتی : "زیندانییانی ئەمنییەتی دوو بەشی زیندانییانی سیاسی و زیندانیانی مەزهەبی دەگرێتەوە، زیندانیانی سیاسی گیراو سەر بە لایەنە سیاسییەکانی کوردستانن کە ئیزنی هاتوچۆ بۆ بەشی زیندانی فەرهەنگییان لێ سنووردارە و لە بواری دیدار و چاوپێکەوتنیشەوە چەندین یاسای تایبەتی هەیە کە ئیمکانی ڕەفاهییان زۆر کەمە".\nناوبراو ڕایگەیاند: "هاتوچۆی زیندانییانی سیاسی لە زیندانی سنە لە مانگی ڕەشەمەی ساڵی ١٣٩٦ زۆر دژوار بووە و بە شێوەیەکی ڕاستەوخۆ لە ژێر چاودێری "عەباسی" بەرپرسی حیفازەتی زیندان و "عەزیز حەیدەری"، بەرپرسی زیندان دایە، ئەم دوو کەسە دەورێکی سەرەکییان لە ئازار و ئەشکەنجەدانی زیندانییاندا هەیە".\nبە وتەی دانشمەند ژمارەی زیندانییانی مەزهەبی لە زیندانی سنە چەند قات لە زیندانییانی سیاسی زیاترە.\nحسێن دانیشمەند کە لە کاتی ماوەی زیندانییەدا لەگەڵ ، ڕامین حسێن پەناهی زیندانی سیاسیی مەحکووم بە ئێعدام هاوبەند بووە دەڵێت: "زیندانیانی سیاسی لە شاری سنە بە شێوەیەکی گشتی لەبواری ڕۆحییەوە لەژێر گوشار دان".\nئەم زیندانییە سیاسییە کوردە لە درێژەدا ڕایگەیاند: "زیندانییانی سیاسی لە ئێران بە تایبەتی لە کوردستاندا لە هەر جۆرە لێبوردنێکی گشتی لە لایەن ڕێبەری حکوومەتی ئێرانەوە بێبەشن".\nحسێن دانشمەند هەواڵی حەتوونامەی "سیروان" کە لە ژمارە ٩٩٠یدا که ڕۆژی شەممە ڕێکەوتی ٩ی پووشپەڕی ئەمساڵدا بڵاوی کردبووە کە ١٦٠ زیندانییانی ئەمنییەتی لە کوردستان لە لایەن ڕێبەری ئێرانەوە لێبوردنیان بۆ دەرچووە بە درۆ خستەوە و داوای کرد کە تەنیا ناوی ٥ کەس لەم زیندانییانە ببات کە لێبوردنی گشتیان بۆ هاتووەتوە".\nئەم هەواڵە لە لایەن عەلی ئەکبەر گرەوسی، بەرپرسی گشتی دادگای شاری سنەوە بە نوێنەرایەتی ولی فقیه لە سنە بە ڕایگشتی ڕاگەیاندرابوو.\nئەم زیندانییە سیاسییە کوردە داوا لە ناوەندە داکۆکیکارەکانی مافی مرۆڤ دەکات کە بەدواداچوون بۆ ئەم هەواڵە بکەن.\nناوبراو باسی لەوەش کرد : "حکوومەتی ئێران بەهۆی گوشارە نێونەتەوەییەکان بۆ لاڕیدابردنی بیر و ڕای گشتی ئەم هەواڵە درۆیانە بڵاو دەکاتەوە".\nئەم زیندانییە سیاسییە ڕایگەیاند کە ڕێگە بە هیچ رۆژنامەنووس و هەواڵنێرێک نادرێت بچنە ناو زیندانی شاری سنە تەنانەت بۆ زیندانە نا ئەمنییەکانیش.\nئەم زیندانییە سیاسییە لە زاری یەکێک لە ڕێبەرانی سەلەفیی بەندکراو لە زیندانی شاری سنە گوتی: "سپای پاسدارانی حکوومەتی ئێران بە دزەکردن بۆ نێوە ڕەوتی سەلەفی و داعشییەکان لە کوردستاندا، بەرنامەڕێژی بۆ هەندێک چالاکی نیزامی و مەدەنی لە وڵاتە ئەوروپاییەکان و ئێراندا کردووە لەوانە : هێرشکردنە سەر گۆڕی ئیمام خومەینی، کە ڕێگەی بۆ دەسبەسەرکردنی فراوان و ئێعدامی ژمارەیەک لە هاووڵاتییان خۆش کرد.\nحسێن دانشمەند خەڵکی شاری بانەیە و لە ڕێکەوتی ٧ی خەرمانانی ساڵی ١٣٩٥ لە لایەن حیفازەتی ئیتڵاعاتی سپای مەریوانەوە دەسبەسەر کرا و بۆ زیندانی شاری سنە ڕاگوێزرا.\nناوبراو بە تۆمەتی "سیخوڕی، بێڕێزی کردن بە ڕێبەر و پشتیوانی کردن لە ئاوارەکانی کوردی سووریە" لە لقی ١٠١ی دادگای ئینقلابی شاری سنە بە بەرپرسایەتی "سەعیدی" موحاکەمە کراوە و حوکمی ١٠ ساڵ زیندانی بەسەردا سەپاوە.


Diplomatic Magazine | شێخ عەبدولقادری گەیلانی پادشای نازناوەکان\nبه‌پێی زۆربه‌ی بۆچوونه مێژووییه‌كان شێخی گه‌یلانی له ئێران و دروست له ده‌وروبه‌ری ڕۆخی ده‌ریای قه‌زوینه‌وه دابه‌زیوه‌ته به‌غدای پایتەختی عەباسییەکان كه‌چی ڕەچه‌ڵه‌كی ئەو گرێدراوە به ئال و به‌یتی پێغەمبەر و جگه له‌وه‌ی بووه به ”قوتبی به‌غدا“، مورید و شوێنكه‌وته‌كانیشی سنووری دەستکرد ناناسن و له هیند و پاكستانه‌وه تا ئه‌وپه‌ڕی باكوری ئه‌فه‌ریقا په‌رش و بڵاون.\nوه‌ك هه‌ر كه‌سایه‌تییه‌كیتری ناوداری سه‌ده ناوه‌نجییه‌كانی ئیسلام، بیروڕای جیا جیا و بگرە مشتومڕێکی زۆری مێژوویی له‌سه‌ر ڕە‌چه‌ڵه‌ك و نیشتمانی عه‌بدولقادری گه‌یلانی هه‌یه، به‌ڵام سه‌رجه‌میان لەوەدا تا ڕادەیەکی زۆر یەکدەگرنەوە کە شەجەرەی ئەم عاریفە شەرعزانە بگێڕنه‌وه بۆ سەر ئیمام عه‌لی کوڕی ئەبوتالیب، بەڵام لەوەدا جیاوازن ئایا ئه‌م "سه‌ید بوونه" له رێگه‌ی حه‌سه‌نه‌وه‌یه یان حوسێن كه كوڕانی فاتمه‌ی كچی پێغه‌مبه‌ری ئیسلامن (د.خ)\nڕە‌نگه به‌شێكی زۆری ئه‌م ناڕونییه‌ش بگه‌ڕێته‌وه بۆ خۆهەڵنەکێشانی شێخی گه‌یلانی به ڕە‌چه‌ڵه‌ك و باو باپیرانی و دیارخستنی لەبەرچاوی خەڵک، چونکە وەک لە ژیانەکەیەوە دەردەکەوێت ناوبراو بە پلەی یەکەم پشتی بە کار و کردەوەی کەسێتی خۆی بەستووە بۆ هەڵکشان بەرەو لوتکەی ناوداریی لەناو جەنجاڵیی شاری بەغدا کە ئەودەم جمەی دەهات لەخەڵکانی زانا و رێبوار بەجۆرێک سەدەیەک بەر لەوەی گەیلانی ڕووی تێ بکات بەقسەی "الخطيب البغدادي" نزیک بە 45 هەزار مزگەوت و گۆڕەپانی نوێژی تێدا بووە، لەهەندێ کاتیشدا دانیشتوانەکەی لە ملێونێک کەس زیاتر بووە.\nهاوكات له‌گه‌ڵ ئه‌م شه‌جه‌ره عه‌ره‌بییه پێغه‌مبه‌رانه‌ی گه‌یلانیدا كه پاسپۆرتێكی به‌هێزی په‌ڕینه‌وه‌یه بۆ خۆشەویستبوون له دنیای سۆفیگه‌ریدا، ناوی باپیری چواره‌می گه‌یلانی له به‌شی هه‌ره زۆری سه‌رچاوه‌كاندا به ”جه‌نگی دۆست“ هاتووه. ئەم ناوە ئێرانییەی باپیرە گەورەی شێخ، ئاڵۆزییه‌كی زۆری له نه‌ته‌وه‌ی ناوبراودا دروست كردووه، چونكه ئه‌م ناوه بۆ ئێرانییەکان و بۆ كوردیش ئاشنایه و به مانای دۆستی جه‌نگ یان كه‌سی ئازاو چه‌له‌نگ دێت، به‌م هۆیه‌شه‌وه تا ئێستا به ته‌واوی یه‌كلا نه‌بۆته‌وه ئاخۆ شێخ عەبدولقادر لە نەتەوەی گێلەکە یان عه‌ره‌ب؟ هه‌ندێكیش باسیان له ئه‌گه‌ری كوردبوونی كردووه به‌پێی جوگرافیای گەشەکردن و زۆریی شوێنكه‌وته کوردەکانی ئەمە جگە لە ماناو ده‌لاله‌ته‌كانی ناوی ”جه‌نگی دۆست“، بەپێی ئەم بۆچوونە شێخ عەبدولقادر خەڵکی گەیلانی سەر بە کرماشانە( کە ئێستاش شارۆچکەیەک کە ناوی گەیلان لە پارێزگای کرماشان هەیە)، ئەمەش لەگەڵ ئەو سەرچاوە مێژووییانە دێتەوە کە باس لەوە دەکەن شێخ عەبدولقادر لەناوچەکانی بن دەستی ئیمارەتی حەسەنەوی کوردییەوە هاتووەتە بەغدا.\nبه‌پێی گه‌ڕانه‌وه‌ی باوی مێژویی شێخ عه‌بدولقادر له ده‌وروبه‌ری ساڵی 1077 زاینیدا له شارۆچكه‌ی "نیف"ی سه‌ر به گه‌یلانی ڕۆخی ده‌ریاچه‌ی قه‌زوین لەباکوری ئێران هاتوەته دنیاوه، به‌ڵام له‌ناوەڕاستی ساڵانی نه‌وه‌ده‌كانی سەدەی ڕابردوو یه‌كێك له نه‌وه‌كانی گه‌یلانی ”جه‌ماله‌دین فالح“ توێژینه‌وه‌یه‌كی به چاودێری هه‌ندێك شاره‌زا بڵاو كردەوە به‌ناوی ”جغرافیە الباز الٲشهب“ كه خوێندنه‌وەیەکی جیاواز بۆ گێڕانەوە مێژوییەکان دەخاتەڕوو و جه‌خت له‌وه ده‌كاته‌وه، شێخ عەبدولقادری باپیری لەدایکبووی گوندی "جیل" یان "گه‌یلان"ی زیك مه‌دائینی باشوری به‌غدایه، له شه‌جه‌ره‌کەشی کە ئەم گەیلانی زادەیە خستوویەتەڕوو ناوی ”جه‌نگی دۆست“ نییه، بەم پێیەش باپیرانی گه‌یلانی به‌ر له بوونی عه‌بدولقادر له ناوچه‌كانی بن ده‌ستی ئیماره‌تی حه‌سنه‌وی كوردییه‌وه هاتونه‌ته گه‌یلانی نزیك به‌غدا، ئەم خوێندنەوەو لێکۆڵینەوە تازەیەش شێخ عەبدولقادر ده‌کاتە عێراقی و بەوەش ئێرانی بوونە باو و بەناوبانگەکەی باپیری ڕەتکردۆتەوە کە سەرجەمیان له ژێر كاریگه‌ریی یه‌ك گێڕانه‌وه‌دا به كۆمه‌ڵ له‌دایكبوونی شێخ عه‌بدولقادریان گێڕاوه‌ته‌وه بۆ گه‌یلانی ئێران و چاویان لەیەکتر کردووە.\nفۆتۆ: مەزاری گەیلانی لە 1887 زاینی _ گۆڤاری نیو ئینگلاند 1907.\nفۆتۆ: پەردەی سەر ئارامگای گەیلانی كە لەئەستەمبوڵ چنراوە _ 2020


به‌ریتانیا به نیازه 500 سه‌ربازی دیکه‌ی خۆی ڕه‌وانه‌ی ئه‌فغانسـتان بکات\nسه‌رۆک وه‌زیری به‌ریتانیا گۆردن بڕاون پـلانی بۆ ڕه‌وانه‌کردنی 500 سه‌ربازی دیکه‌ی وڵاته‌که‌ی بۆ ئه‌فغانسـتان ڕاگه‌یاند.\nڕۆژی چوارشه‌ممه به‌ڕێز بڕاون گوتی ئه‌و سه‌ربازانه به چه‌ند مه‌رجێـک ڕه‌وانه‌ده‌کرێن، ئه‌ویش که‌ل‌وپه‌لی پـێویسـتیان له‌وێ بۆ دابین‌بکرێت و حکومه‌تی ئه‌فغانســتان خێرابکات له مه‌شقپـێـکردنی سه‌ربازه‌کانی خۆی و هاوپه‌یمانانی ناتۆش ئه‌وانیش ژماره‌ی هێزه‌کانی خۆیان له‌وێ زیادبکه‌ن.\nبه‌ریتانیا دووه‌م گه‌وره‌ترین هێزی له‌شـکری له ئه‌فغانسـتان هه‌یه له پاش وڵاته یه‌کگرتووه‌کانی ئه‌مه‌ریکا. ئه‌مه‌ریکا هه‌نووکه 65 هه‌زار سه‌ربازی له‌وێ هه‌یه و به‌ریتانیاش به‌م زیادکردنه ژماره‌ی هێزه‌کانی ده‌گاته 9500 سه‌رباز.\nله لایه‌کی دیکه‌وه سه‌رۆکی ئه‌مه‌ریکا باراک ئۆباما تاووتوێی ڕاپـۆرتێـکی ژه‌نه‌ڕاڵ سـتانلی مه‌کـکرسـتاڵی گه‌وره فه‌ره‌مانده‌ی هێزه‌کانی ئه‌مه‌ریکا و ناتۆ له ئه‌فغانسـتان ده‌کات که تیایدا داوای کردووه 40 هه‌زار سه‌ربازی دیکه ڕه‌وانه‌ی ئه‌فغانسـتان بکرێن.\nچاوه‌ڕوان‌ده‌کرێت سه‌رۆک ئۆباما ڕۆژی چوارشه‌ممه له‌گه‌ڵ ڕاوێژکاره باڵاکانی خۆی کۆبـبێته‌وه بۆ تاووتوێکردنی سـتراتیژیـیه‌تی شه‌ڕی ئه‌فغانسـتان.


کوردیپێدیا - ئالین سێ سالان دناڤ جەهەننەما داعش دا ژیایە\n📖 ئالین سێ سالان دناڤ جەهەننەما داعش دا ژیایە | پۆل: کورتەباس | زمانی بابەت: 🏳 کرمانجی - کوردیی سەروو\nئالین سێ سالان دناڤ جەهەننەما داعش دا ژیایە\nئالین ئه و کچا شۆخ و شەنگ یا ئێزدی کو ئەمیرەکێ داعش ل سووریا ژبەر جوانی و بچووکییا وێ دبەتە مال و پێشکێشی هەڤژینا خۆ دکەت بۆ هندێ د کارێن مال دا هاریکارییا وێ بکەت، لێ ئه و زارۆ لبن کارێن گران زۆر ماندی دبیت و ئه و ژن ژی بەردەوام دقوتیت و دبێژیت کو کافرە، لێ ئالین دهێتە رزگارکرن و نوکە بزاڤێ دکەت وێ جەهەننەمێ ژبیرا خۆ ببەت و ژیانەکا نوو دەستپێکەت.\nناڤێ وێ ژ ئالینێ کرنە ئایە\nداوود موراد خەتاری ڤەکۆلەرێ دیرۆک و جڤاکێ ئێزدییان بۆ دواڕۆژ رۆهنکر کو؛ ئالین ئەحمەد ئیبراهیم ئه و کچا ئێزدییە کو ناڤێ وێ بۆ ئایە هاتبوو گوهۆڕین و قوربانی رەفتارێن داعش ببوو، دەما ئێکەم جار دگەل ئالینێ روونشتین جلێن رەش یێن داعشان لبەربوو و زۆر ماندی و بێ هیڤی دیار دکر، لێ دەما جارا دووێ دگەل روونشتین جلێن خۆ گوهۆڕیبوون و سیمایەکێ گەشتر هەبوو و گرنژین لسەر لێڤێن وێ هەبوو، چونکو ئێدی ل جەهەننەما داعش قورتال ببوو و ناڤ کەسوکار و هەڤالێن خۆ دا دەم دبۆراندن و هیڤی بۆ پاشەرۆژێ هەبوو.\nکارێن گران ل مال دکر و دهاتە قوتان\nدەیکا ئالینێ ژی گۆت کو؛ دەما چەکدارەکێ داعش ب ناڤێ ئەبو موهەنەد،کچا من ئالینێ دبینیت گەلەک کەیف ب خشۆکی و جوانییا وێ دهێت و ئێکسەر بڕیارێ ددەت کو وێ بۆ هەڤژینا خۆ ببەت بۆ هندێ د کارێن مال دا هاریکارییا وێ بکەت، لێ ڤێ ژنێ زۆر کار ب ئالینێ دکرن و چونکو بەردەوام مال پێ پاقژ دکر و ئەگەر جارەکێ گازندە کربان کو ئێدی نەشێت کار بکەت و پێدڤی ب بێهنڤەدانێ یە ئێکسەر وێ ژنا داعش دا وێ قوتیت و بەردەوام ب ناڤێ کافر گازی دکرێ، رۆژانە ل سپێدەهیێن زوو دا ئالینێ ژ خه و راکەت و هەتا دبوو شەڤ کارێ پاقژیێ و کارێن دی یێن نەپێدڤی پێدکر و ب ڤی رەنگی سێ سال د وێ جەهەننەما داعش دەربازکرن و مێشکێ من ژی د ڤی دەمی دا پربو و ژ دەنگێ کەنی و گریێن ئالینێ کو بۆ دەمەکێ زۆر بوو ل پێش چاڤێن من نەمابوو لێ بەردەوام گەشبین بووم کو دێ شێم جارەکا دی وێ ببینم و ل هەمبرێزا خۆ بگرم.\nئێکەم گرنژینا وێ ئه و دەم بوو کو زانی هاتییە رزگارکرن\nئێکەم گرنژینا لسەر لێڤا ئالینێ ل رۆژا 11/7/2017ێ بوو چونکو هاتبوو رزگارکرن و ئێدی ژ وێ زۆردارییا ئەبو موهەنەد و هەڤژینا وێ قورتال ببوو و دزای کو کارێ گران و ئەشکەنجەدان ب دووماهی هات و دێ ژیانەکا نوو دەستپێکە، چونکو ئەوێن ئالین رزگارکری سۆزدابوویێ دێ ژ سووریێ بۆ هەرێما کوردستانێ بەن و دێ چیتە ناڤ کەسوکار و هەڤالێن خۆ دا.\nئالینێ زێدەتر گۆت کو؛ خێزانا من هەموو هاتینە کوشتن و بیروباوەر و نڤێژا من گوهۆڕین هەتا ناڤێ من ژئالینێ کرە ئایە و ژ زارۆیەکا ئازاد بوومە بەندەیەک د کۆچکا زالمەکێ داعش، ژ زارۆیەکا خودان باوەر بۆ زارۆیەکا کافر گوهۆڕیم و ب وی ناڤی گازی من دکر، لێ سۆپاسییا خودێ دکەم کو شیام رزگار بم و بەرەڤ بەهەشتا خۆ ل هەرێما کوردستانێ دگەل کەسوکارێن خۆ بزڤرم.\n 📡 ماڵپەڕ | 🏳 کوردیی ناوەڕاست | ماڵپەری دواڕۆژ - 07-11-2017\n🖨 دەزگای چاپ و بڵاوکردنەوە: دەزگای دواڕۆژ\n➕ ئەم بابەتە لەلایەن: (هاوڕێ باخەوان)ەوە لە: Nov 7 2017 8:53AM تۆمارکراوە\n👌 ئەم بابەتە لەلایەن: (بەڕێوەبەری سیستم)ەوە لە: Nov 12 2017 12:49PM پێداچوونەوەی بۆکراوە و ئازادکراوە\n✍ ئەم بابەتە بۆ دواجار لەلایەن: (بەڕێوەبەری سیستم)ەوە لە: Nov 12 2017 12:49PM باشترکراوە\n👁 ئەم بابەتە 5,522 جار بینراوە\n📷 فایلی وێنە 1.0.1 20 KB Nov 7 2017 8:56AM هاوڕێ باخەوان


چاودێرێکی سیاسی: وڵاتان شەرعیەت دەدەنە سەربەخۆیی کوردستان\nTHU, 21 JUN 2018 07:58 Erbil, GMT +3\nWED, 13 SEP 2017 17:43 | KDP.info\nهەولێر-KDP.info- چاودێرانی سیاسی پێیان وایە ھەلێکی زێڕین بۆ کورد ھاتووەتە پێش، بۆ ئەوەی سەربەخۆ بێت، بۆیە پێویستە ھەر تاکێکی کورد ڕۆژی دەنگدان بچێتە سەر سندووقەکانی دەنگدان و بە بەڵێ دەنگ بدات، چونکە ئەگەر کوردستان سەربەخۆیی ڕابگەیەنێت، زۆرێک لە وڵاتان خۆیان ئامادە کردووە، بۆ ئەوەی ددان بە دەوڵەتی کوردستاندا بنێن و مامەڵەی لەگەڵ بکەن.\nچاودێری سیاسی و ماموستای زانکۆ (د. ساڵح مەلاعومەر عیسا) بە ماڵپەڕی فەرمیی پارتی دیموکراتی کوردستانی ڕاگەیاند: ''ڕۆژ بە ڕۆژ لە ئەنجامدانی پرۆسەی ڕیفراندۆم نیزیکتر دەبینەوە و ئەوانەی باسیان لەوە دەکرد، کێشە بۆ ھەرێمی کوردستان دروست دەبێت، وتەکانیان ھەمووی بە درۆ دەرچوو. تەنانەت ئەوانەی کە باسیان لەوە دەکرد، دژایەتیی پرۆسەی ڕیفراندۆم دەکەن، خۆیان ئامادە کردووە بۆ ئەوەی کە دەوڵەتی کوردستان دروست بێت و یەکەم وڵات بن ددانی پێدا بنێن و مامەڵە لەگەڵ ئەو دەوڵەتە تازەیەدا بکەین.''\n(د. ساڵح مەلاعومەر عیسا) گوتی: ''ئێستا ھەلێکی زێڕین بۆ ھەرتاکێکی کورد دروست بووە بۆ ئەوەی لە ڕۆژی ٢٥/٩دا بچێتە سەر سندووقەکانی دەنگدان و بە بەڵێ دەنگی خۆی بدات و دەوڵەتی کوردستان لەسەر دەستی ئەوان دروست ببێت. چونکە دەوڵەت بە خەڵک دروست دەکرێت، بۆیە پێویستە ئەمە لەدەست خۆیان نەدەن و مێژوویەک بۆ خۆیان تۆمار بکەن و دیاریشە ھەر بەو شێوەیە دەبێت، چونکە دەبینین خەڵک چەند بە جۆش و خرۆشەوە بەشداری لە بانگەشەی ڕیفراندۆمدا دەکەن.''\n(د. ساڵح مەلاعومەر عیسا) ڕوونیشی کردەوە: ''ئەو وڵاتانەیشی کە دەیانویست ھاوکاریی ھەرێمی کوردستان بکەن و مامەڵەی لەگەڵ بکەن و عێراق کێشەی بۆ دروست دەکردن، بە دروستبوونی دەوڵەتی کوردستان ئیتر ئەو کێشانەیان نامێنێت و ڕاستەوخۆ پێوەندی بە کوردستانەوە دەکەن.''\n(د. ساڵح مەلاعومەر عیسا) زیاتر گوتی: ''ئێستا ھەر کێشەیەک لە عێراق دروست دەبێت، کاریگەریی بەسەر ھەرێمی کوردستانەوە دەبێت، بەڵام کە ھەرێمی کوردستان ڕیفراندۆم ئەنجام بدات و سەربەخۆیی ڕابگەیەنێت، ئیتر کێشەکانی عێراق، کە بە بەردەوامی ھەن، ھیچ کاریگەرییان بەسەر ئێمەوە نامێنێت و ئێمە سەربەخۆ دەبین و بە شێوەیەکی سەربەخۆ مامەڵە دەکەین.''\nماموستای زانکۆ لە سلێمانی، مامۆستا (کەیوان ئازاد)یش بە ماڵپەڕی فەرمیی پارتی دیموکراتی کوردستانی ڕاگەیاند: ''لە پرۆسەیەکی نیشتمانی و نەتەوەیی، وەکو سەربەخۆییی کوردستاندا، نابێ نەتەوەیەکی وەکو کورد، کە سەدان ساڵە خەبات دەکات بۆ سەربەخۆیی، لە ڕۆژی ڕیفراندۆمدا بڵێت نەخێر، ئەمە لە ڕووی نەتەوەیییەوە ھەڵەیەکی گەورەیە، چونکە قۆناغی ئێستا قۆناغی سەربەخۆییی کوردستانە.''\n(کەیوان ئازاد) گوتیشی: ''کورد میللەتێکی مردوو نییە، کە لە ڕۆژی ڕیفراندۆمدا بە بەڵێ دەنگ نەدات، چونکە هەرچەند کێشەیشی ھەبێت پشتگیری لە پرسە نەتەوایەتییەکان دەکات، لەبەر ئەوەی ھاووڵاتی باج و قوربانیی بۆ ئەو خاکە داوە، بۆیە بە پێی مێژووش لە ناو کورددا ھاووڵاتی چەقی بڕیار بووە.''


Thursday, 07.16.2020, 21:11\nفەرهاد ئینجۆ : لەناو پەرلەمانی تورکیادا ، لەماوەی شەش دەقیقەدا ، سوپای تورکو دارو دەستەی تورکی کردە پەڕۆی بێنوێژ ، بەقسەکانی کەسادەبوون مێژووی گێڕایەوە و بەتورکانی ووت :"ئێوە هیچ نین ،ئێوە ترسنۆکن ، ئێوە بەکۆمەڵ هێرش دەکەن، من تەنهام ، ئێوەکەتەنها دەبن دەپاڕێنەوە ، دەکڕوزێنەوە، سەرۆکی پەرلەمان ووتی: پێنج ساڵ نەدەساڵ زیندان دەکرێیت ، ووتی: وەرم بمکوژن ، بەڵام ڕۆژێک زۆر نزیکە ئێمە نیشتمانی خۆمان دروست دەکەینەوە، شارەکان خاپورکەن ئێمە دروستی دەکەینەوە ، بمان کوژن ، بەڵام ناتوانن قڕمان کەن ، ئێمە گەلێکین بەخاکەکەمانەوە گرێ دراوین ، ئێوە خاکی ئێمە وئەرمەنێکان و یۆنانێکانتان دزیوە، ئێوە دزن ، هەر دەبێت، ماڵی دزراو بگەڕێنەوەو ڕسواتان کەین .\nئەمە جاری یەکەم نی یە کە پەرلەمانتارە کوردەکان لەناو پەرلەمانی "شەنکایە "دا لەپایتەختی خوێن وسوڵتان دەچنەوە بەگژ سەدان تورکی سەر تەنەکەدا و بەتاڵدا ، تورکان لە خێڵی گورگ دەچن ، تەنها بەڕەوە هێرش دەکەن ، پەرلەمانتارە کوردەکانمان بە چەند دەقیقەیەک لەووتنی ڕاستی عەرزی سوڵتان دەوروژێنن . ئەوانیش چاریان نامێنێت بەسوپا چنگ بەخوێنەکەیان هێرش دەکەنە سەریان و دەیانخەنە ناو زیندانەوە . فەرهاد بێئەوەی خۆی بنوێنێت ، بێئەوەی خۆی نمایش کات بەکۆمەڵێک قسە لە عەرزی هەموو داگیرکەرانی تورکی برد ، فەرهاد بەبێ دادگای کردن بەبێ بڕیاری دادگا لەماڵەکەی خۆیدا دەگیرێت ، ئەو مرۆڤە مەردە لە بەردەرگای ماڵەکەی جارێکی تر تورکەکانی ڕسواکرد بەقسەکانی کە پڕبوون لەڕاستی ...\nئاخر ماوەی چەندین ساڵە تورکە فاشێکان ، لەهەرێمە قەشمەرەکەی باشوردا هەواریان هەڵداوە، پەرلەمانتارەکانی ئێمە بەتایبەتی پەرلەمانی هەولێر تائێستاکە "مێش میوانی نی یە " بەیەک ووشە چییە باسی داگرکاری تورکی نەکردوە، ماوەیەی چەند ساڵێکە تورک لێرەو لەوێ بەفڕۆکەو دەزگای میت و خۆراکی بەسەر چوو دزینی نەوت و هەزاران بەڵای تر لەنمونەی درامای تورکی ستایلی سۆزانێکانی تورک و کەڵچەری تورکی و مزگەوت و قوتابخانەی فاسید کردنی خەڵک لەهێرشدایە .\nجارێک بەپەرلەمانتارێکی کورم ووت " گەر دەتەوێت مێژوویەک لەکەرامەت بچنیتەوە ، کەگەڕایتەوە ناو پەرلەمان ، پێشنیاری دەرکردنی سوپای تورک بکە لە هەرێم . پەرلەمانتارەکە تۆزێک وەستا ، ئینجا وەڵامی دامەوە ووتی: " گەر کارێکی وابکەم هەر لەناو پەرلەماندا وونم دەکەن ، من پیاوی ئەوە نیم " ..داوای لێبوردن دەکەم سەریخۆم نایەشێنم کورد هی ئەوەنی یە خۆتی بۆ پیاو خراپکەیت ، سەردەمی ئێوە جیابوو ، ئێستا جیایە خەڵک دەیەوێت بژی .\nپەرلەمانتارەکانی کورد لەبەغدادی تاوان و سەرەک کۆمارو وەزیرو گزیرەکان ، بۆ تاکە جارێک چییە ، کەیسی تورکو ئەو هەموو بێحورمەتیەی تورکیان نەکردۆتە بابەت ، لەپەرلەمانی عێراقدا کە لە مزگەوت دەچێت هەمووی" لەچکو ڕیشە" قسەیەکیان نەکردوە ، بەڵکو پەستا پەستا سەفەری تورکیا دەکەن . ئاخر کەسەیری کەسایەتیەکی وەک" فەرهاد ئینجۆ" دەکەیت هەست بەمرۆڤ بوون و کوردبوون دەکەیت ، بەڵام کەسەیری "بەرهەم سالح ، فواد حسێن ، بەشیری دووڕەگ و ئەو پەرلەمانتارانەی تر دەکەیت ، شەرم لەکوردبوونی خۆت دەکەیت ، دەڵێیت: بەڕاستی ئەمانە خوێنی چ زێرابێکی ئەستەمبوڵ و بەغدادو تاران و دیمەشق بەلەشی داماویاندا هاتووچۆدەکات ؟ مرۆڤ یەک جار دەمرت ، یەکجاریش شانسی ژیان هەیە، کە خۆتی تیانمایش کەیت و مێژووی ئازایەتی یان خوێڕێتی تێدا بنوسیتەوە . ئەوانەی هەرێم بەزیندوێتیش لەمردوو دەچن ، پەرلەمانتارانی کورد لەباکور لەپڵنگ دەچن هەموو گیان و جەستەیان سام و شەهامەتە ، پڕن لەئومێد ، پڕن لە شادمانی ، پڕن لە پیاوەتی و جەوامێری . ئەو قەشمەرانەی هەرێم لەبەغداد پڕ پڕن لەبێقیمەتی ، لەسوکی ، لەداماوی ، لەترسنۆکی ، لە خۆفرۆشی و کۆیلەی و بێدەنگی . بۆیە فەرهاد ئینجۆکان بشمرن بەمردوویش لەیادو بیرەوەری کەسماندا ناسڕێتەوە، ئەو قەشمەرانەی هەرێمیش سەدان ساڵ بژین هەر لەمردوودەچن . من قێز لەبونیان دەکەمەوە، ئاخر ئەوانە هیچیان نی یە چێگەی شانازی بێت ،نەک بۆ گەلەکەمان بۆ خۆشیان .\nچینێکان دەڵێن :"بناغەی دونیا دەولەتە ، بناغەی دەوڵەتیش خێزانە، بناغەی خێزانیش تاکەکانە " تاکەکان لەباکورو ڕۆژئاڤادا پێمان دەڵێن دەوڵەت شایەنی کوردە، تاکە کانی هەرێمیش یان باشوریش پێمان دەڵێن : شایەنی ئەو هەموو ستەمەین کەبەسەرماندا دێت . لێرە مەبەستمان لەو سیاسیە پوچانەیە کە بونەتە نمایندەی گەلێک کە خاوەنی ئەنفال و هەڵەبجەیە ، کەچی ئەکڕوزێتەوە بۆ موچەو بەرات . چ شەرمەزاریەکە کوردبوون لەسەردەمی ئەم قەشمەرە سیاسیانەدا... ؟ کە ئابڕویان بۆ کەس نەهێشتوە ، تەنانەت بۆ خۆشیان. بە ڵام بە کەسانی وەک "فەرهاد ئنجۆ " وەڵامی نائومێدێکان دەدرێتەوە و پێمان دەڵێن کوردبوون واتای گەورەی مرۆڤی ئازاد .... سڵاو لەو خێزانەی کە فەرهادەکان بەرهەم دەهێنێت بۆ گەلێکی ستەم دیدەی وەک کورد ... دواجار ئێمە لەباشور دەبێت هەستینەوە، شەرمە ئاوا گوزەر بکەین .\nهەستانەوە: ئەو ڕێخراوەیە کە لەباشور کە مرۆڤی وەک "فەرهاد ئینجۆ " بەرهەم دەهێنێت ، کە پڕبن لە جەوامێری و فەرهاد ووتەنی نەترسان لەزیندان و مردن ، بۆئەوەی کەرامەت بۆ تاک بەتاکی کورد بگەڕێنەوە. فەرهات پەیامێکی داینێ کە شەڕبکەین لەپێناو ژیاندا . بەک بکڕوزێنەوە بۆ ئەوەی موچەمان بەنێ و بەدیار درامای تورکێوە ژیان بکەین ....


د.فوئاد حوسێن سەرۆکی دیوانی سەرۆکایەتی هەرێمی کوردستان: مالیکی دەبێ بگۆڕێ یان دەگۆڕدرێ\nTHU, 17 MAY 2012 13:40 | Rudaw\nد.فوئاد حوسێن، سەرۆکی دیوانی سەرۆکایەتی هەرێمی کوردستان، لە هەڤپەیڤینێکدا لەگەڵ (رووداو)دا، رایدەگەیێنێ سەرۆکی هەرێمی کوردستان گەیشتووەتە ئەو باوەڕەی چیتر ناتوانرێ کار لەگەڵ مالیکی بکرێت، ئەوەشی بە هەموولایەک راگەیاندووە، بە ئێرانیشەوە. هەروەها دەڵێ ئەمریکاش لایەنگری هەنگاوی دیموکراسیانەیە و دژی هەنگاوی نادەستووری دەوەستێتەوە لەعێراقدا. هەروەها دەڵێ مالیکی بەکردەوە کارکردن بەدەستووری عێراقی راگرتووە، تەنگژەیەکی ئێستای عێراقیش لەوەوە سەرچاوەی گرتووە.\nرووداو: لە دوای 2003 هیچ جارێک وەک ئەمجارە کێشەکانی نێوان هەولێر و بەغدا گرژ نەبوونە. بەتایبەت لەگەڵ نوری مالیکی، کورد بەدیلی مالیکى هەیە؟\nد.فوئاد حوسێن: بەدیل دانان پێویستی بە سیستەمێکی دیموکراسی و شەراکەتە، نەک شەخس. بۆیە ئەگەر بڵێى بەدیلی مالیکی هەر مالیکییە، ماناى ئەوەیە هیچ کەسى دیکە نییە لەو وڵاتە جگە لە مالیکى، ئەوە چۆن دەبێ. ئەگەر سیستەمێکى موئەسەساتى هەبێ لەو وڵاتەدا، بەدیلی هەموو کەس دەبێ. بەڵام ئەگەر سیستەمێکی دیکتاتۆری هەبێ ئەوا بەدیلی دیکتاتۆر هەر دکتاتۆرە. کورد خۆی هیچ بەدیلێکی نییە بۆ مالیکی، ئەوە دەبێ لە پەرلەمان بڕیاری لەسەر بدرێ، کورد بە تەنیا بڕیار نادات بۆ گۆڕینی سەرۆک وەزیران.\nرووداو: ئێستا گۆڕینی مالیکی بووەتە داوای سەرکردایەتی کورد؟\nد.فوئاد حوسێن: لە کۆبوونەوەی هەولێر کە لەو دواییە کرا، مۆڵەتی 15 رۆژ درایە مالیکی، کە دەبێ دوای 15 رۆژ وەڵامبداتەوە. ئاشکرایە یان مالیکی دەبێ سیاسەتی خۆی بگۆڕی یان خۆی دەگۆڕدرێ. پەیامەکە ئەوەیە: ئەگەر توانیت سیاسەتت بگۆڕی فەرموو، ئەگەرنا دەگۆڕێى. هەردوو هەنگاویش لەچوارچێوەی یاری دیموکراتیدا دەهاوێژرێن. بەڵام کاردانەوەى مالیکی، بۆ ئەو نامەیەی بۆى چوو زۆر تووندبوو، دیارە قبوڵی ناکات، کە قبووڵى نەکات، ماناى وایە ئەو شتانەی لەو نامەیەدا نووسراون پێویستە جێبەجێبکرێن لەلایەن ئەو پێنج لایەن و سەرکردەیەوە.\nرووداو: 15 رۆژەکە پێشنیازی ئێران بوو یان موقتەدا سەدر؟د.فوئاد حوسێن: ناکرێ هەروا بیربکرێتەوە کە هەموو بڕیارێک لە دەرەوەى سنوورەوە دێ، ئەمە باش نییە، پێنج سەرکردەی عێراقی لەو کۆبوونەوەیە دانیشتبوون و گفتوگۆیەکی دوور و درێژ کرا، ئەو تەرحە، تەرحێکى نیشتمانی بوو، سنعەتێکى محەلى بوو.\nرووداو: دوای 17ی مانگ کە مۆڵەتەکە کۆتایی دێت هەنگاوی دووەم چیدەبێ، مالیکی دەگۆڕن؟\nد.فوئاد حوسێن: خۆ ئەگەر وەڵامی نەبوو، یەکێک لە خاڵەکان ئەوەیە، وەڵامەکەش لەلای پەرلەمانی عێراقە. نازانم هەنگاوى داهااتوو چ دەبێت، بەڵام پێویستە ئەو کۆبوونەوەیەى هەولێر موتابعەی هەبێ و کۆبوونەوەی دیکە بکرێ، کە بڕیاربدرێ هەنگاوی داهاتوو چی دەبێ. پێنج سەرکردەکە داوایان لە مالیکی کرد ئیلتیزام بە دەستوور و ئەو رێکەوتنامەیە بکات کە حکومەتی لەسەر پێکهێنراوەو رێککەوتنی نێوان حیزبەکان ، کە ئیلتیزام نەکات ، رێگاکە تەنیا گەڕانەوەیە بۆ پەرلەمان. بەڵام پێویستە ئەو سەرکردانەى ئەو نامەیان نووسیوە، جارێکی دێکە پێکەوە دابنیشن لەسەر وەڵامنەدانەوەی مالیکی، کە هەنگاوى داهاتوویان چی بێت.\nرووداو: کەی کۆبوونەوەی دووەمی پێنج قۆڵی دەکرێ و ئایا هەر لە هەولێر دەبێ؟\nد.فوئاد حوسێن: نازانم کەی دەکرێ و ئاخۆ هەر بە پێنج قۆڵی دەمێنێتەوە یان دەبێتە شەش قۆڵی و حەوت قۆڵی و پێویستە فراوانتر بکرێت. بە هەرحاڵ پێویستە کۆبوونەوەکە بکرێ، چونکە ئەگەر کۆبوونەوەکە نەکرێ و وەڵامی مالیکیش نەبێ، نابێ، دەبێ ئەو کێشەیە چارەسەربکرێ. لەم رۆژانەدا پەیوەندی زۆر هەیە لە نێوان سەرکردەکانی عێراق لەسەر ئەم بابەتە و بیروڕا دەگۆڕنەوە، کە ئەگەر مالیکی وەڵامی نەدایەوە چیبکەین؟ ئەگەر کۆببینەوە، لە کوێ و کەى کۆببینەوە و بەرنامەى کۆبوونەوەکە چى بێت. ئەوە بەشێکە لەو پەیوەندییانەى کە ئێستا لەنێوان سەرکردە سیاسییەکانى عێراقدا دەکرێت. لە نێو سەرکردەکانى کوردیش لەوبارەوە پەیوەندى کراوە، هەروەها ئەو وێنەیەى لە کۆبوونەوەی پێنج قۆڵی هەبوو، لەگەڵ هاتنی سەید موقتەدا سەدر، هەموو ئەو وێنەیە دراوەتە سەرکردە سیاسییەکانى هەرێمی کوردستان.\nرووداو: بۆ کۆبوونەوەی داهاتوو لەسەر چ کۆدەبنەوە؟د.فوئاد حوسێن: ئەگەر کۆببنەوە، پرسیارەی یەکەم ئەوەیە مالیکی پابەند نەبوو بەو نامەی کە بۆى نێردرابوو، پلانی B چییە و پلانەکەش هەر لەچوارچێوەی دەستووردا دەبێ، کە دەبێ بگەڕێینەوە بۆ پەرلەمان و پەرلەمان بڕیاربدات. بەڵام پێش ئەوەی بگەڕێینەوە بۆ پەرلەمان پێویستە سەرکردەکان سیاسەتێکی رۆشنیان هەبێ، کە پێویست چییە و ئەگەر متمانە لە مالیکی وەربگیرێتەوە، چۆن و کەی بێت، ئەگەر نەکرا چی بکەین، ئەمە پرسیارە بۆ کۆبوونەوەی داهاتوو.\nرووداو: مانەوەى مالیکی شکستى هەوڵەکانى کورد نییە؟\nد.فوئاد حوسێن: جارێ زووە بڵێن مالیکی دەمێنێتەوە، چونکە رەنگە نەمێنێتەوە، بەڵام بۆچی شکستى هەوڵەکانى کوردە، کورد توانی داوای خۆی بخاتە سەر کاغەز، کورد توانى بەرەیەکى فراوان دروستبکات، ئەوەی راستیبێ ئێستا مالیکی گۆشەگیر و تەنیایە، نەک کورد سەرکردە ئەساسییەکانى عێراق لەوبەرەیەدان، یان دەبێ مالیکی خۆی بگۆڕێ، یاخود دەیگۆڕن.\nرووداو: ئێستا پەیوەندییەکى باش لەنێوان سەرکردایەتی کورد و موقتەدا سەدر دروستبووە، ئێستا ئێوە چەند لێى دڵنیان؟\nد.فوئاد حوسێن: بەس خوا دەزانێ نییەتی ئینسان چییە و لەداهاتوودا چۆن دەبێ. تۆ لە سیاسەتدا مامەڵە لە گەڵ واقیع دەکەی و ئەوەی بە ئاشکرایی دیارە، ئەوە دیارە سەید موقتەدا سەدر هەڵوێستێکی ئاشکرای هەیە، نوێنەرەکەى ئەو نامەکەى تەسلیمى مالیکى کرد، ئەویش ئیمزای لەسەر نامەکە کردووە لەگەڵ سێ سەرکردەی دیکە، ئێمەش حیساب بۆ ئەوە دەکەین.\nرووداو: دوای ناردنی نامەکە بۆی ، مالیکی هاتە کەرکووک، وەزیرەکانی کورد نەچوونە کۆبوونەوەی ئەنجوومەنی وەزیرانی عێراق لە کەرکووک، بەڵام پارێزگاری کەرکووک پێشوازی لێکرد، ئێوە ئاگاداری ئەوەبوون؟\nد.فوئاد حوسێن: پارێزگار و ئەنجوومەنی پارێزگای کەرکووک لە کەرکووکە، مالیکیش هاتبوو بۆ کەرکووک، مەعقوڵ نەبوو لەگەڵی دانەنیشن. لەلایەن سەرۆک کۆمار داواى لێکراوە بمێنێتەوەو رەزامەندى سەرۆکى هەرێمى کوردستانیشى لەسەربووە، لەلایەن سەرۆک وەزیرانی هەرێمی کوردستانیشەوە پێیگۆتراوە بمێنێتەوە، ئەو سەربەخۆ هیچ شتێکى نەکردووە. دەبێ راستییەکە بڵێین، راستییەکەش ئەوەیە. پارێزگاری کەرکووک کەسێکی مولتەزیمە بە کوردستان و بەردەوام هەڵوێستی هەیە. زوڵمى لێدەکرێ، کە بگوترێ سەربەخۆ ئەو کارەى کردووە، بەڵام قسەکانی مالیکی وەک سەرۆک وەزیران نەبوون لەو کۆبوونەوەیەدا، بەڵکو وەک عەرەبێکى ناسیۆنالیست بوو، بەو قسانەی زیاتر ویستی کێشە لە کەرکووک دروست بکات. مالیکی تاوەکو ئەم دەقیقەیە سەرۆک وەزیرە و مافی هەیە بچێتە هەموو شارێک. بەڵام وەزیرەکانی کورد و جێگری سەرۆک وەزیران، هەڵوێستێکی جوانیان هەبوو بەرامبەر ئەو هەڵوێستەی مالیکی، ئەمەش نیشانەیەکى روون بوو بۆ مالیکی کە کورد یەکڕیزە، بە یەکێتی و یەکگرتوو و پارتییەوە کە لە حکومەتی عێراقدان. ئەگەر سەرکردایەتی کورد فەرمانی بکردبا، پارێزگاریش ئامادە نەدەبوو.\nرووداو: دەنگۆی ئەوە هەیە، هاتنی مالیکی بە رەزامەندی لایەنێکی کوردی بووە، راستە؟د.فوئاد حوسێن: نەخێر وانییە. هاتنەکەشی گرنگ نییە، بەڵکو قسەکانی و کاتى هاتنەکەى جێگەی هەڵوەستە لەسەرکردنن. چونکە کاتەکە حەساس بوو، هاتنەکەی ئیستیفزازی بوو، قسەکانیشى ئیستیفزازی بوون. ئامانجیشى ئەوەبوو: 1- هێزێکی سەربازی نیشانبدات. 2- کێشەیەک لەنێوان عەرەب و کورد دروستبکات. 3-دەیویست کێشەیەک دروستبکات لەنێوان یەکێتی و پارتی. 4- دەیویست کێشەیەک لەنێوان عێراقییە و هاوپەیمانی کوردستان دروستبکات، بەڵام نەیتوانی ئەو ئامانجانە بەدیبێنێ. راستە وەزیرەکانی عێراقییە هەندێکیان بەشداربوون و یەکێکیان بەشدارنەبوو، پێش ئەوەی بێن بۆ کۆبوونەوەکە لەگەڵ رەوتی سەدر و ئێمە لەسەر خەتبوون و بە ئێمەیان گوت دەترسین ئەگەر نەچین بۆ کۆبوونەوەکە، مالیکى ئەو عەرەبانەى لە کەرکووک لایەنگرى ئێمەن ئیستغلال بکات و پێیان بڵێ ئەوە من هاتم، بەڵام بەرپرسانی ئێوە نەهاتن بۆ کەرکووک. مەسەلەی یەکێتی و پارتیش، مالیکی پێیوابوو وەزیرەکانی یەکێتی دەچنە کۆبوونەوەکەو پارتییەکان ناچن، بەڵام نە وەزیری پارتی و نە یەکێتی و نە وەزیری یەکگرتووش بەشدار نەبوو. مالیکی نەیتوانی کێشە لەنێوان عەرەب و کورد دروستبکات و لەوەش شکستی هێنا، چونکە موقتەدا سەدر و ئەیاد عەللاوى و نوجێفى، کە هەرسێکیان عەرەبن لە کوردستان بوون. ئێستاش ئەو پەیوەندییە لەگەڵ ئەو سەرکردانەى عەرەب و عەرەبەکانى دیکەش بەهێزترە، ئێستا هەر مالیکى گۆشەگیرە. ئەمە واقیعەکەیە. دوای کۆبوونەوەکەش وەزیرەکانی عێراقییە لەگەڵ سەرۆک بارزانی دانیشتن و ئەمەش بە روونی وادەردەخات کە بەشداریان لە کۆبوونەوەی کەرکووک بۆ ئەوە نەبوو کورد ئیستیفزاز بکەن.\nرووداو:مالیکی دەڵێ بڕیاریداوە دەبێ هێزی ئاسایش لە کەرکووک بچێتە دەرەوە، ئێوە ئاگادارن؟\nد.فوئاد حوسێن: من ئەو بڕیارەم نەمبیستووە، هەرچەندە بەردەوام لەگەڵ پارێزگارى کەرکووک لەسەر خەتم. بەڵام ئەمە بەدەست مالیکی نییە، کورد خەڵکی کەرکووکە، چۆن ماڵی خۆمان چۆڵدەکەین، هەروەها عەرەب و تورکمان و ئەوانیدیکەش کە خەڵکی کەرکووکن، ماڵی خۆیان چۆڵناکەن.\nرووداو: بەڵام مالیکی دەڵێ کارکردن بەدەستووریش رادەگرم، کەواتە بەکەیفی خۆی دەکات؟\nد.فوئاد حوسێن: ئەو قسانەی لەسەر راگرتنی کارکردن بەدەستوور و سڕکردنی دەستوور کردوویەتی، بەڕاستی مەترسیدارن. ئەو وەک سەرۆک وەزیران سوێندی خواردووە پارێزگاری لە دەستوور بکات و لەسەر ئەساسی ئەو دەستوورە بووەتە سەرۆک وەزیران، رۆژێک دەڵێ دەستوور موقەدەسە و رۆژێک دەڵێ سڕیدەکەم، رۆژێکیش دەڵێ دەستوور کۆسپە، ئەوە بە کەیفی خۆی نییە، دەستوور بناخەی ئەم دەوڵەتەیە. راستە ماوەیەکە دەستوورى سڕکردووە، ئەم کێشە و تەنگژەیەی ئێستاش لەئەنجامی ئەوەدایە. ئەو کار بە دەستوور ناکات و ئێستا دەڵێ ئێوە بڕواتان بە دەستوور نییە و من بڕوام پێیە و ئەگەر وابڕوا ئەوا سڕیدەکەم. بە ئاشکرا نیوەی سڕکردووە ، دەیەوێ نیوەکەی دیکەش سڕ بکات. بەڵام ئەمە لەو دۆخەدا ناکرێ، چونکە بەسڕکردنی دەستوور پەرلەمان نامێنێ، دادگای فیدرالی نامێنێ، کۆمسیۆنی هەڵبژاردنەکان نامێنێ و سڕکردنی دەستوور واتە کودەتاى سەربازى و تەواو.\nرووداو: ئەی ئەگەر سڕى کرد، هەڵوێستی کورد چی دەبێ؟د.فوئاد حوسێن: نەک تەنیا کورد هەموو عێراقییەکان ئەوەى لێ قبوڵ ناکەن، زەمانی کۆن کۆدەتا چۆن بوو؟ حیزبی بەعس 300 کەسبوون لەساڵی 1968 چوون سەرۆکۆماری عێراقیان بەدیل گرت، سەدام حوسێن و بارزانی برای بە دوو دەمانچە چوونە ژوورەوەو لایاندا و، دەستیان بەسەر ئێزگەدا گرت و گوتیان کودەتا و هەی کودەتا. ئێستا وانییە، ئەوە بەغدای گرت ئەوی دوای ئەوە چی. وەک زەمانى کۆن نەماوە بە رادیۆیەک و 300 نەفەر ئینقیلاب بکەى.\nرووداو: ئەگەر دەستوورى سڕکرد یەکپارچەیی عێراق دەمێنێ؟\nد.فوئاد حوسێن: مالیکى بەکردەوە دەستوورى سڕکردووە، بەڵام بەقسە نا. ئێستا دەیەوێ بە قسەش سڕی بکات. سڕکردن چۆنە، دەڵێ پەرلەمان کێشەیە و هیچ ناکات، دەڵێ حکومەت خزمەتگوزارى پێشکەش ناکات لەکاتێکدا خۆی سەرۆک وەزیرە. ئەوە هەشت ساڵە کارەبا لە عێراق نییە و 27 ملیۆن دۆلار خەرجکراوە بۆ کارەبا، ئەوەتا لە بەغدا لە پێنج کاژێر زیاتر کارەبا نییە لە بەسرا هیچ، هەر کەسێک لە شوێنی مالیکی بووایە دەستى لەکار دەکێشایەوە.\nرووداو: بۆچی ئەنجوومەنی باڵا بەسەرۆکایەتی عەممار حەکیم، ئەحمەد چەلەبی، حیزبی فەزیلە لەنێو شیعەکاندا بێدەنگن؟\nد.فوئاد حوسێن: چەند رۆژێک لەمەوبەر ئیئتیلافی شیعی نەک هاوپەیمانی نیشتیمانی، کە ئیئتیلافێک بوون بەبێ لیستی دەوڵەتی قانون، پێش چەند رۆژێک کۆبوونەوە بۆ ئەوەی جارێکی خۆیان رێکبخەن، واتە خەتێکی دیکە پەیدابووەو ئەو خەتەش پێکدێ لە فەزیلە، رەوتی سەدر، ئەنجوومەنی باڵای ئیسلامی، ئەحمەد چەلەبى، ئەمە گرنگە و بەلایەنیکەمەوە لەگەڵ مالیکی نین.\nرووداو: کاردەکەن کەسێک وەک جێگرەوەی مالیکی دابنێن؟\nد.فوئاد حوسێن: جارێ پێویستە ئەم سەرکردانە بگەنە قەناعەت کە بڕیارەکە چییە، لادانی مالیکییە، کە لادرا پرۆسەکە چۆن دەبێ و چەند کەس پشتگیری لەو پرۆسەیە دەکەن. کە بڕیاریاندا دەبێ بڕیاربدەن کێ دەبێتە سەرۆک وەزیر لەجیاتی مالیکی.\nرووداو: چەند رۆژ لەمەوبەر، باڵیۆزی ئێران سەردانی سەرۆکی هەرێمی کوردستان و لایەنەکانی دیکەی کرد. هیچ گوشارێک لەلایەن ئێرانەوە هەیە بۆسەر کورد، کە بۆچوونی بەرامبەر مالیکی بگۆڕێ؟د.فوئاد حوسێن: من بە گوشارى نازانم، دێن بیڕوڕا تەرح دەکەن، بەڵام تۆ وەڵامت چییە، ئەوە گرنگە. بێگومان دەبێ گوێ لە هەموو کەسێک بگری، ئەمە ئەرکە وەک سەرکردەیەک گوێ بگری. بەڵام مەسەلە ئەوەیە وەڵامی تۆ چییە.\nرووداو: وەڵامی کورد چی بوو کە ئێران داوایکرد لەگەڵ مالیکی بە لێکتێگەشتن کێشەکان چارەسەربکەن؟\nد.فوئاد حوسێن: سەرۆکی هەرێمی کوردستان بەوە ناسراوە ئەوەی بۆ خەڵک لە راگەیاندن دا باسیدەکات ، لەکۆبوونەوەی ژوورە داخراوەکانیشدا باسیدەکات و هەمان وەڵامی هەیە. دەڵێ من چەند ساڵە لەگەڵ ئەو پیاوە ئەزموونم هەیە و بڕوام پێی هەبوو قیادەی ئەم وڵاتە بکات، بەڵام گەیشتینە ئەو ئەنجامە کە ئەمە وانییە. ئەوەش مافێکی دەستووریی خۆیەتى وەک سەرکردەیەک بڵێ من رام لەگەڵ ئەم پیاوە نییە و ئەگەر بەدەستی من بێ حەزدەکەم یەکێکى دیکە لە شوێنی ئەوبێ، ئەمە بە ئاشکرا دەڵێ و لە دانیشتنەکانیشدا هەروا دەڵێ.\nرووداو: سەرۆکی هەرێمی کوردستان گەیشتووەتە ئەو قەناعەتەی کە تەواو چیتر کار لەگەڵ مالیکی ناکرێ و دەبێ لابدرێ؟د.فوئاد حوسێن: بە بۆچوونى من سەرۆکی هەرێمی کوردستان گەیشتووەتە ئەو قەناعەتە.\nرووداو: باڵیۆزی ئێران لەسلێمانی سەردانی تاڵەبانیشى کرد، سەرکردایەتى کورد یەک هەڵوێستى هەیە بەرامبەر مالیکى؟\nد.فوئاد حوسێن: هەڵوێستى کورد دیارە، مام جەلالیش بەشداربوو لە کۆبوونەوەی پێنج قۆڵی هەولێر.\nرووداو: بەڵام ئیمزای مام جەلال لەسەر نامەکەی کۆبوونەوەی هەولێر نییە بۆ مالیکی؟\nد.فوئاد حوسێن: شوێنی کۆبوونەوەکە مەکتەبی سیاسی یەکێتی بوو، مام جەلالیش سەرپەرشتی کۆبوونەوەکەی کرد، بەڵام مام جەلال سەرۆک کۆماریشە، لەڕووی قانونییەوە متمانە وەرگرتنەوە لە مالیکی بە دوو شێوە دەکرێ. یەکەم: بانگهشتی پەرلەمان دەکرێ و پەرلەمان بڕیاردەدات متمانەى لێوەربگرێتەوە. دووەم: سەرۆک کۆماری عێراق دەتوانێ داوا لە پەرلەمانی عێراق بکات و بڵێ من متمانە لە مالیکی وەردەگرمەوە. ئێ باشە ئەگەر سەرۆک کۆمار ئیمزای لەسەر کاغەزەکە بکردبا کە ناوەڕۆکەکەی ئەوەیە ئەگەر لەماوەی 15 رۆژدا خاڵەکان جێبەجێ نەکەی، هەڵوێستێکی دیکە دەبێ، واتە هەر لەئێستاوە بڕیار دەدات کە دەبێ متمانەی لێوەربگیرێتەوە، ئەمەش ناکرێ، چونکە دەبێ حیساب بۆ مام جەلال بکرێ، کە سەرۆک کۆماری عێراقە. بەڵام مام جەلال خۆی بەشداربووە لە کۆبوونەکە و ئەو نامەی نووسراوە هەموویان لەسەرى رازیبوون، کاتێک باسی کۆبوونەوەکەش دەکرێ دەگوترێ کۆبوونەوەی پێنج قۆڵی واتە بە مام جەلالیشەوە. لایەنەکانیش لە کۆبوونەوەکە لە هەڵوێستی مام جەلال تێگەیشتن.\nرووداو: بارزانی بەڕوونی دەڵێ مالیکی بەرەو دیکتاتۆری دەڕوات، بەڵام تاڵەبانی دەڵێ مالیکی دیکتاتۆر نییە، ئەم دوو هەڵوێستە درز ناخاتە نێو ریزی کوردەوە بەتایبەت لە بەغدا؟د.فوئاد حوسێن: بیڕورا گۆڕینەوە و بۆچوونی جیا، مافی خۆتە، بەڵام لەدوای ئەوە کە دەگەیە بڕیار ئەوە گرنگە، پرسیار ئەوەیە سەرۆک کۆمار و سەرۆکی هەرێمى کوردستان کە دەگاتە دیموکراسی و پابەندبوون بەدەستوور و مافی خەڵکی کوردستانەوە، یەک هەڵوێستیان هەیە. بینیمان خەڵک زۆر لەسەر ئەوە یاری دەکرد و بەتایبەت ئەوانەی دوژمنی کوردن، بەبڕوای من ئەمە ئاسان نەبوو، تۆ هەڵوێست وەربگری لە سەرۆک وەزیرانێک و باسی ئەوەش بکەی ئەو سەرۆک وەزیرانە یا سیاسەتەکەی بگۆڕێ یان دەبێ بگۆڕدرێ، ئەمە گفتوگۆی دەوێ، بەڵام بڕیارەکە چییە؟ بڕیارەکە یەک هەڵوێستییە.\nرووداو: ئێستا باسی گەڕانەوەی ئیبراهیم جەعفەری دەکرێ بۆ سەرۆک وەزیرایەتی و دەڵێن ئەوە پێشنیازی کوردە، راستە؟\nد.فوئاد حوسێن: نازانم ئەوە پێشنیازی کوردە یان نا، بەڵام ئەگەر سەرۆک وەزیر بگۆڕدرێ، بە یەکێکى دیکە، ئەوەی دیکە لە هاوپەیمانی نیشتیمانی بێ، ئینجا دەگەڕێى بۆ ئەو کەسانەى قەناعەتیان هەبێ، لەکۆتاییدا هاوپەیمانی نیشتیمانی خۆی بڕیار دەدات کێ بێ. ئەگەر بە ئیبراهیم جەعفەری رازیبن، باوەڕ ناکەم کورد دژبێ.\nرووداو: لەگەڵ گەیشتنی نامەکە بۆ مالیکی، ئەو پێشنیازی هەڵبژاردنی پێشوەختى کرد، ئێوە رازین؟\nد.فوئاد حوسێن: ئەمە یارییە، چونکە مالیکی دەیەوێ هەڵبژاردنی پێشوەخت بکات و خۆی وەک سەرۆک وەزیران بمێنێتەوە تاوەکو سەرپەرشتی هەڵبژاردنەکە بکات، پێش ئەوەش هەوڵیدا ئەندامانی کۆمسیۆنی باڵای هەڵبژاردن بگۆڕێ و زیندانییان بکات و کێشەیان بۆ دروست بکات، هەموو شتێک تەرتیب بکات و ئینجا هەڵبژاردن بکرێ، ئەوکاتیش گرەنتی هەیە بۆ ئەوەی لە هەڵبژاردنەکان سەربکەوێ، ئەمە ئاسان نییە و باوەڕناکەم ئەو پێشنیازە قبوڵ بکرێ.سەید موقتەدا سەدریش رەتیکردەوە. پێویستە هەڵبژاردن هەربکرێ، ئێمە ترسمان لەوە هەیە هەڵبژاردن نەمێنێ، بەڵام کە هەڵبژاردنیش بکرێ، رێگەی خۆی هەیە. ئەگەر بشکرێ دەبێ پەرلەمان بڕیاری لەسەر بدات، نەک مالیکی.\nرووداو: مالیکی دەڵێ من وەک سەرۆک وەزیران ئەرکی خۆم بەجێهێناوە بۆ جێبەجێکردنی مادەی 140، ئەوەی ماوە لەسەر سەرۆکایەتی کۆمارە کە سنووری پارێزگاکان دیاری بکات. دەڵێن لەکاتی سەردانی ئێوەش لەگەڵ شاندی مەکتەبی سیاسی پارتی و یەکێتیدا هەمان شتی پێگوتبوون ؟\nد.فوئاد حوسێن: جاران باسی مادەی 140ی دەکرد و ئێمەش دەمانگوت بەڵکو جێبەجێی بکات، کەچی ئێستا دێ دەڵێ نابێ. سەرۆک کۆمار ئێستا پڕۆژەیەکى پێشکەشی پەرلەمانی عێراق کردووە بۆ دیاریکردنەوەی سنووری پارێزگاکان و ئەو ناوچانەی دەکەونە بەر مادەی 140، ئەگەر وایە بۆ بە لیستەکەی خۆی لە پەرلەمان ناڵێ پشتگیری لەو پڕۆژەیە بکەن. وانییە، ئەو ئێستا هەوڵدەدات هەرچی شتی خراپە بخاتە ئەستۆی کەسانی دیکە و هەرچی شتی باشە بۆ خۆی حیسابی بکات. دەڵێ ئەگەر من نەبوومایە عێراق دابەشدەبوو و دەستوور نەدەما، ئەگەر ئەو حیزبانە نەبووان ئێستا عێراق کارەبای هەبوو و دەبووە بەهەشت. ئەمە چی دەکات؟ ئێ باشە تۆ لەلایەک هەموو دەسەڵاتت بردووە و دەڵێ ئەمە دەستوورییە، لەلایەکی دیکە هەرچی نەکراوە و خراب بووە دەیخاتە سەر خەڵکی دیکە، بۆ 140یش هەروا.\nرووداو: مالیکی دەڵێ پێکنەهێنانی دوو فیرقەی سەربازی لە پێشمەرگە، بەهۆی هەڵوێستی هەرێمی کوردستان بووە؟د.فوئاد حوسێن: ئەوەش راست نییە، لە دانیشتنەکانمان لە بەغدا ئەوەش باسکرا، ئەو ئەفسەری کوردى لەنێو سوپای عێراق نەهێشتن، ئینجا رێگە دەدات دوو فیرقە لە پێشمەرگە دروستبکرێ.\nرووداو: دەڵێ دەبێ هەرێمی کوردستان لە 17%ی بەشە بودجەی هەرێمی کوردستان پارەی پێشمەرگە بدات؟\nد.فوئاد حوسێن: ئەمە کێشەیە، ئەگەر سەیرى یاسای بودجەی عێراق بکەین لە 2007ەوە لە هەموو قانونێکی بودجەدا هاتووە کە دەبێ بەغدا بودجەی پێشمەرگە بدات، ئایا قانونی بودجە لە ئەنجوومەنی وەزیران گفتوگۆى لەسەر نەکراوە؟ مالیکی رازینەبووە لەسەرى؟ نەهاتووەتە پەرلەمان؟ ئەگەر وابێ بۆ پەسەندی کردووە، ئەم ئیزدیواجیەتە چییە و لە هەموو دانیشتنەکانیش بەڵێنیداوە خۆ مەجالس بە ئەماناتە، ناتوانم هەموو شت بڵێم، چونکە ئەگەر هەموو ئاشکرابکەم قسەکانی بە عەجائیب دەردەچن.\nرووداو: بۆچی ئەوە بۆ خەڵکی کوردستان ئاشکرا ناکەن؟\nد.فوئاد حوسێن: هەر ئەمە بەسە، هەر بەڵگەی یاسای بودجە بەسە بۆ وەڵامدانەوەی. ئەگەر لەسەر 17%ەکەیە تۆ بۆچى خستووتە نێو یاساى بودجەی عێراقەوە.\nرووداو: کورد بیری لەوە نەکردووە لەگەڵ عێراقییەو سەدرییەکان وەزیرەکانی خۆیان لە حکومەتی عێراق بکێشنەوە؟\nد.فوئاد حوسێن: بۆچی بیانکێشینەوە، ئەمە هەڵەیە، نابێ نە حکومەت و نە بەغدا بەجێبێڵین. کورد لەبەغدا ناکشێتەوە، ئێمە میوان نین.\nرووداو: هەڵوێستی ئەمریکا چییە لەسەر ئەم دۆخەی ئێستای عێراق، بۆچی بێدەنگە؟د.فوئاد حوسێن: هەڵوێستی ئەمریکا زۆر باشە، لەکاتی سەردانی سەرۆک بارزانی بۆ ئەمریکا هەر دەیانگوت و ئێستاش زیاتر دەڵێن، کە بەهیچ شێوەیەک دژی ئەوە نین هەر شتێک بکرێ لەچوارچێوەی پرۆسەی دیموکراتیدا. هەرچییەک لەو چوارچێوەیەدا بکرێ ئەوان لەگەڵیدان، هەر شتێکیش بکرێ کە لە چوارچێوەی دیموکراسیدا نەبێ ئەوان دژی دەوەستن. مەسەلەی گۆڕینی مالیکیان هێشتووەتەوە بۆ عێراقییەکان، دەیگۆڕن یان نا کەیفی خۆیانە.\nرووداو: ئەمریکییەکان گڵۆپی سەوزیان بۆ کورد هەڵکردووە بۆ گۆڕینی مالیکی؟\nد.فوئاد حوسێن: ئێمە گڵۆپی سەوز لە کەس وەرناگرین، تۆ ئەگەر خەریکی وڵاتی خۆتبی و بیر لە وڵاتی خۆت بکەیەوە، چاوەڕێی هەڵکردنی گڵۆپی سەوز لە کەس نابی. ئەوە مانای ئەوەیە تۆ بە فەرمانی ئەم و ئەو دەجوڵێیەوە، ئەمەش لای کورد نییە، یەکێک لە خاڵە بەهێزەکانی کوردستان و سەرکردەکانی کورد، باوەڕبکەن، باوەڕبکەن ئەوەیە سەربەخۆیە لە بڕیارداندا، بیڕورا دەگۆڕنەوە، گفتوگۆ لەگەڵ دەوڵەتانی دراوسێ، لەگەڵ ئەمریکا، لەگەڵ بەریتانیا و لەگەڵ فەرەنسا دەکەن، بەڵام دواجار بڕیار بڕیاری خۆیانە.\nرووداو: رێککەوتن و هاوپەیمانی نێوان هەولێر و واشنتن چووە سەر کاغەز، هەروەک پێشتر باستان کرد کە ئەمریکا داوایکردووە گەڵاڵەنامەیەک پێشکەش بکەن؟د.فوئاد حوسێن: ئێمە کە چووینە ئەمریکا وەرەقەیەک پێشکەشی کۆشکی سپی کرا، ئەوانیش ئاگادارن لە داواکانی کورد و شتە ئەساسییەکان. پەیامی کۆشکی سپی دوو شتی گرنگ تێدابوون، یەک: پابەندن بە عێراقێکی فیدرال، دووەم: پابەندن بە پاراستن و دۆستایەتی کوردستان و گەلی کورد. دەربارەی کوردستان و گەلی کورد ئەو خاڵانە کە لەوەرەقەکەدابوو کۆمەڵێک مەسەلەن، لەوانەش کردنەوەی کونسولخانەى ئەمریکا، پەیوەندی بازرگانی، ئیلتیزاماتی ئەمریکا بەرامبەر بە کوردستان بەگشتی، تێڕوانیان بۆ کوردستانی ئایندە، ئەمانە هەموویان باسکران.\nرووداو: رێککەوتن کرا لەسەر ئەو وەرەقەیە؟\nد.فوئاد حوسێن: نەخێر، رێککەوتن لەنێوان دوو دەوڵەت دەکرێ، بەڵام کە داواکانی خۆمان پێشکەشکرد کە ئەویش لە چوار لاپەرە پێکهاتبوون و ئەوانیش دیراسەتیانکرد و کۆمەڵێک لە داواکانی کورد کە لەو وەرەقەیەدا هاتبوون دەستیانکرد بە جێبەجێکردنیان وەک کردنەوەى کۆنسوڵخانەى ئەمریکا لە هەولێر، مەسەلەی بازرگانی و فەرهەنگی و پەروەردەیى. ئەو پەیوەندییەی لەگەڵ ئەمریکا هەیە پەیوەندییەکی فراوانە و ئەوانیش سەیری کوردستان دەکەن و مامەڵەی تایبەتى لەگەڵ دەکەن، بارزانى سەرۆکی هەرێمی کوردستان، بەڵام وەکو سەرۆکی دەوڵەتێک پێشوازی لێدەکرێ، جێگری سەرۆکی ئەمریکا سێ کاژێر کۆبوونەوەی لەگەڵ سەرۆکی هەرێمی کوردستان هەبوو، خاڵ نەما گفتوگۆى لەسەر نەکرێ. جێگەی داخە هەندێ لە سیاسییە کوردەکانیش دەڵێن، کە هیچیان نەکرد.\nرووداو: لە ئەمریکا بارزانی پێشنیازی پشتیوانیکردنی دەوڵەتی کوردی دایە ئەمریکا؟د.فوئاد حوسێن: نەخێر باس لە دەوڵەتی کوردی نەکرا، هەرچەندە مالیکی باسی ئەوەیکرد کە لەو سەردانە سەرنەکەوتن بۆ بەدەستهێنانی پاڵپشتی ئەمریکا بۆ دەوڵەتی کوردی. جا مالیکى هەوڵێکى عەجایبى دابوو، ئەوەى دەنگى پێگەیشتبوو لە ئەمریکا هەوڵى لەگەڵدابوو بۆ ئەوەى سەردانەکەى بارزانى بۆ ئەمریکا هەڵبوەشێنێتەوە. یان دوایبخات، یان ئۆباما پێشوازی لە بارزانی نەکات و لەهەمووشیان فاشیل بوو، هیچی بەدەست نەما گوتیان سەرنەکەوتن لە مەسەلەی دەوڵەتی کوردی دا. ئێمە نەچووین بۆ ئەمریکا کە بە ئەمریکا بڵێین ئەوا دەوڵەتی کوردی رادەگەیێنین.


زانیاری لەسەر هەستەوەری نوێی سۆنی IMX586 بۆ مۆبایلەکان بە ڕوونی 48 مێگاپێکسڵ – کەی ئای تی ئێن\nرەقەکاڵا 26, ته‌مموز 2018\nزانیاری لەسەر هەستەوەری نوێی سۆنی IMX586 بۆ مۆبایلەکان بە ڕوونی 48 مێگاپێکسڵ\nبەشی مۆبایلەزیرەکەکانی سۆنی لەسەر پێشکەشکردنی پارچەی پێشکەوتوو بەردەوامن، بەڵام کۆمپانیاکە لە گرتنی بازاڕی هەستەوەری وێنە بۆ کامێراکان دەمێنێتەوە. سۆنی گەورەترین بازرگانی هەستەوەرەکانی کامێرایە، ئەو هەستەوەرەکانی کامێرای مۆبایلیش پێشکەش دەکات و خاوەن چەندین هەستەوەری لەم شێوەیەیە. بازرگانی هەستەوەر بۆ سۆنی زۆرتر لە زۆر داهات بۆ کۆمپانیاکە کۆدەکەنەوە، لەو کاتەی کە لە لایەن کۆمپانیاکانی ترەوە دەکڕدرێن. ئێستاش کۆمپانیاکە بۆ کامێرای مۆبایلەکان هەستەوەری IMX586 ڕاگەیاندووە کە پشتگیری بەرزترین ڕێژەی مێگاپێکسڵ دەکات لە جیهاندا ئەویش ٤٨ مێگاپێکسڵە.\nڕوونی وێنە و ڤیدیۆکان زۆر بەرزتر دەبنەوە، چونکە بە ٤٨ مێگاپێکسڵ تۆمار دەکرێن کە یەکسانە بە ڕوونی ٨٠٠٠*٦٠٠٠، کە سۆنی دەڵێت لە مێژوودا بەرزترین ڕوون کامێرای مۆبایلەکان دەبێت.\nڕوونی وێنەکان بە زۆربوونی مێگاپێکسڵەکان گرنگی نییە، بەڵام ئەم هەستەوەرە بە هۆی بچووکی پیکسڵەکانیەوە یەکەم ڕیز بۆ تۆمارکردنی وێنە و ڤیدیۆکان لە ڕووناکی کەمدا دەگرێت. پیکسڵەکانی micron ٠,٨ لەم هەستەوەرە بەکارهاتووە، کە بچووکترین پیکسڵەکانە لە بازاڕەکاندا. سۆنی ئاشکرای کردووە؛ بەهۆی سوودوەرگرتن لە چوارەڕیزبەندی Bayer بۆ کاریگەری ڕەنگەکان (فلتەرەکان)، هەر پیکسڵیک دەتوانێت هەر سیگناڵێک لە ٤ پیکسڵەوە بەکاربێنێت، ئەمەش کاریگەری زۆری بەسەر ڕێکخستنی ئاستی ڕووناکی هەیە.\nمۆبایلەکانی نۆکیا 808 PureView و هواوەی P20 پرۆ هەردووکیان خاوەن ٤٠ مێگاپێکسڵی کامێران یان زۆرتر، بەڵام هەستەوەری IMX586 چارەسەری ڕاستەقینەیە. سۆنی قەبارەی هەستەوەرەکەی بۆ ٨ میللیمەتر کەمکردووەتەوە، ئەمەش مانای وایە کامێرایەکی گەورەی ناوێت بۆ ئەوەی مۆبایلێک خاوەنی ئەم هەستەوەرە بێت.\nهەروەها تیشکخستنە سەر تەنەکان بەم هەستەوەرە بە هۆی ٤٨ میگاپێکسڵی تەواو دەبێت، لەوانەیە بۆ تیشککردن جیاوازییەکی گەورەی لەگەڵ کامێرای مۆبایلەکانی پیشووتر نەبێت بەڵام بە ڕێژەیەکی باش لە هێنانەپێشەوەی تەنەکان باشترینە. واتا .(Zoom)\nپێشبینی دەکرێت لە کامێرای مۆبایلەکانی داهاتووی سۆنیدا هەستەوەری IMX586 هەبێت. وە سۆنی پلانی وایە نموونەی هەستەوەرەکان لە مانگی ١٢ـدا نمایش بکات. نرخی هەر دانەیەکیش بۆ مۆبایلی کۆمپانیاکانی دیکە ٢٧ دۆلار دەبێت.\nتاگەکان سۆنی کامێرا گەرمترین هەستەوەر هەواڵ


Курдипедиа - کوردیپێدیا، سەربە پارتییە! یان یەکێتی؟ و بەپارەی کێ ئەمە دەکات و (عاید)ی کێیە!\n📊 Статьи 373,858 | Изображения 58,878 | Книги 10,946 | Похожие файлы 42,106 | 📼 Video 167 | 🗄 Источники 14,518 |\n📖 کوردیپێدیا، سەربە پارتییە! یان یەکێتی؟ و بەپارەی کێ ئەمە دەکات و (عاید)ی کێیە! | 🏷 Группа: Статьи | Язык статьи: 🏳 کوردیی ناوەڕاست | 👁🗨\n➕ Добавил (Hawrê Baxewan) на Jun 27 2015 10:41PM\n✍ Этот пункт недавно дополнено (Hawrê Baxewan) на: Jun 27 2015 10:53PM\n👁 Этот пункт был просмотрен раз 20,519


حزب و ئینتمای نیشتمانی\nحزب و ئینتمای نیشتمانی، سه‌رنجێك له‌سه‌ر مافیاكانی كوردستان\nساڵانێكی زۆره من وازم له یه‌كێتی نیشتمانی كوردستان هێناوه، به دیاریكراوی دوای كاره‌ساتی سی و یه‌كی ئاب، ئیدی من هیچ په‌یوه‌ندیه‌كه‌م به‌و حزبه‌وه نه‌ما، راستیه‌كه‌ی باوه‌رم به‌وه نه‌ما حزب بتوانێت وه‌ك گرنگترین دامه‌زراوه‌ی سیاسی و كۆمه‌ڵایه‌تی رۆڵی پێشه‌نگ له ئیداره‌دانی وڵاتدا بگێرێت، به‌ڵكو به‌پێچه‌وانه‌وه ئه‌و راستیه‌م بۆ ساخ بۆیه‌وه حزب بوه‌ته بارگرانیه‌كی گه‌وره به‌سه‌ر كۆی كۆمه‌ڵگای كوردیه‌وه، یانی باوه‌رم به‌وه نه‌ما، حزبایه‌تی بریتی بێت له په‌ناگایه‌ك بۆ موماره‌سه‌كردنی جۆرێك بیركردنه‌وه و خه‌یاڵدانی سیاسی، ببێته رووبه‌رێك بۆ قسه‌كردن له‌سه‌ر پاشه‌رۆژ و به‌شداری سیاسی، یاخود حزب وه‌ك جۆرێك باوه‌رهێنان به ئایدیۆلۆژیایه‌كی سیاسی دیاریكراو كۆمه‌ڵێك جڤاد و هاوڵاتی جیاواز له ده‌وری خۆی كۆبكاته‌وه كه جگه‌له فكر و ئایدیۆلۆژیا هیچ به‌رژه‌وه‌ندیه‌كی دی كۆیان نه‌كاته‌وه، هه‌روه‌ك باوه‌رم به‌وه‌ش نه‌ما حزبه كوردیه‌كان بتوانن سیاسه‌تێكی راست و دروست پیاده‌بكه‌ن له ئیداره‌دانی ئه‌و ململانێیانه‌ی له‌گه‌ڵ نه‌ته‌وه غه‌یره كورده‌كاندا به‌رپابووه، به‌دیاریكراوی بۆم ده‌ركه‌وت له‌م ململانێیه‌دا زه‌وی كوردستانیان تاڵانفرۆشكردووه له هه‌راجخانه‌ی به‌غدا له دوایساڵانی (2003)ه‌وه له‌به‌رامبه‌ر نه‌وت و پۆست و تێنه‌گه‌یشتنی ره‌گوریشه‌ی ململانێكان، بۆیه به روونی ئه‌وه ده‌ركه‌وت كه سه‌ركردایه‌تی سیاسی و فه‌رمانڕه‌وای كوردستان له‌م گره‌وه‌دا كه تایبه‌ت بوو به ناوچه دابرێندراوه‌كانی كوردستان مایه‌پوچ ده‌رچوون.\nهه‌ڵبه‌ت تائێستاش باوه‌رم وایه كه حزب له وڵاتانی پێشكه‌وتو دیموكراسخوازدا ده‌توانن كارگه‌ریی مه‌زن و مێژوویی بخوڵقێنن، حزبی سیاسی ده‌توانێت گۆڕانی ریشه‌یی ئه‌نجام بده‌ن، هه‌ڵبه‌ت له‌و وڵاتانه هه‌ر حزبه ده‌بێته هه‌وێنی خوڵقاندنی په‌رله‌مان و حكومه‌ت، بێگومان به جیاوازی نێوان ئاسمان و رێسمان له‌گه‌ڵ كوردستاندا، چۆن؟\nله وێ (وڵاتانی پێشكه‌وتو)، حزب له پێشبركێی هه‌ڵبژاردنه‌كاندا پاڵێوراوی خۆی هه‌یه، بۆ په‌رله‌مان و حكومه‌ت و سه‌رۆكی حكومه‌ت یان سه‌رۆكی وڵات، له‌وێ كه حكومه‌ت و په‌رله‌مان پێكدێت كه‌سه‌كان بۆ به‌رژه‌وه‌ندی گشتی و خزمه‌تكردن و به‌ره‌وپێشبردنی لایه‌نه ئابوری و كۆمه‌ڵایه‌تی و سیاسی و كلتوری... كارده‌كه‌ن، تاكه په‌یوه‌ندیه‌كیان كه به حزبه‌وه مابێت ئه‌وه‌یه به‌كاری جوان و گرنگ و نوێ ده‌نگ بۆ هه‌ڵبژاردنه‌كانی داهاتو مسۆگه‌ر بكه‌ن، ده‌نا هه‌رگیز له مه‌كته‌ب سیاسی و سه‌ركردایه‌تی حزبه‌كه‌یانه‌وه فرمانی حكومی و بریاری په‌رله‌مانی ده‌رناچێت، له وڵاتانی پێشكه‌وتودا كه‌سێك له رێگه‌ی هه‌ڵبژاردنه‌وه ده‌چێته پۆستێكی دیاریكراوه‌وه ئیدی میلله‌ت له نێوان حزبه‌كه‌ی و غه‌یره حزبه‌كه‌یدا دابه‌ش ناكات، نه‌خێر وڵات و سامان و داهاتی نیشتمان، وه‌ك مانگا نایدۆشن به ته‌نها بۆ خۆی و كه‌مێكیش بۆ لایه‌نگرانی و ئه‌وی دی میلله‌ت چۆن ده‌ژی كه‌یفی خۆی بێت.....له‌وێ زۆر شتی تریش هه‌یه كه ناكرێت نه‌له دوور نه له نزیك به كوردستان پێوانه بكرێت، ئه‌سڵه‌ن خاڵی به‌راورد له‌نێوان ئه‌وێ و ئێره‌دا نییه، له‌وێ هه‌موو پۆست و پله‌كانی وه‌زیفی و حكومی و لێپرسراوێتی وڵات بنه‌ماڵه‌یه‌ك داگیری ناكه‌ن، به‌ڵكو به‌پێی یاسا ریزبه‌ندكراوه سنوری ده‌سه‌ڵات و فه‌رمانڕه‌وایه‌تیه‌كان دیاریكراوه، له‌به‌رخاتری كه‌س نه پۆست ده‌دۆزنه‌وه و نه یاسا بۆ پۆستێك داده‌تاشن، ئه‌وه‌ی ده‌چێته پۆستێكه‌وه به‌هه‌مان چوارچێوه‌ی ئیداره‌ی پێشوتر، به‌هامان پێوه‌ر و یاسا و بڕگه‌ی ده‌ستوری كاره‌كانی راده‌په‌رێنێت. راسته له میكانیزم و هێڵی گشتی سیاسیدا جیاوازی هه‌یه، به‌ڵام چوارچێوه‌یه‌كی گشتی و ده‌ستوری و یاسایی هه‌یه كه هه‌موو به‌رپرسێك پابه‌ندده‌كات به جێبه‌جێكردنیه‌وه.\nمن كه ئێستا دانیشتوی وڵاتی كه‌نه‌دام ساڵانێكی زۆره خه‌ریكی لێكۆڵینه‌وه و به ده‌ستهێنانی بروانامه‌ی ماسته‌رم له (زانكۆی ساسكاتشوان)ی ئه‌و وڵاته، هه‌ست ده‌كه‌م به‌راستی من سه‌ر به دوو دنیای جیاوازم، دنیایه‌ك كه ئێره‌یه و بۆ من وه‌ك كه‌سێكی رۆژهه‌ڵاتی بریتیه له وڵاتی غه‌ریبی و ناشوێن به مانای نامۆیی، كه‌چی زۆر شادمانم تێیدا له‌به‌رئه‌وه‌ی هه‌ستده‌كه‌م حكومه‌تی ئه‌م وڵاته وه‌ك هاوڵاتی پله دوو یان ره‌گه‌زێكی ناكه‌نه‌دی ته‌ماشام ناكات، كه‌ندا یه‌كێكه له حه‌وت وڵاته پیشه‌سازیه زه‌به‌لاحه‌كه‌ی دونیا، دووه‌مین وڵاته له رووی گه‌وره‌یی رووبه‌ره‌وه، خاوه‌نی سامانێكی سروشتی بێشوماره، له كه‌نه‌دا زۆرترین خزمه‌تگوزاری پێشكه‌ش به هاوڵاتیان ده‌كرێت به‌به‌راورد به هه‌موو دونیا، خوێندن و كه‌رتی ته‌ندروستی له كه‌ندا بێ به‌رامبه‌ره، كۆچبه‌ران له سه‌رتاسه‌ری دونیا روو له‌م وڵاته ده‌كه‌ن، به هۆی كه‌می دانیشتوانه ره‌سه‌نه‌كه‌ی (نزیكه‌ی سی ملیون كه‌س ده‌بێت) به به‌راورد به خاكه زۆره‌كه‌ی، حكومه‌تی ئه‌و وڵاته زۆر ده‌رگا واڵاده‌كات بۆ كۆچبه‌ران، ته‌نانه‌ت له ده‌ستوریشدا وه‌كو دیارده‌یه‌كی تایبه‌ت به سروشتی پێكهاته‌ی دانیشتوانی كه‌نه‌دی ئاماژه‌ی پێدراوه، له كه‌ندا حورمه‌ت و رێزێكی زۆر له هاوڵاتیان ده‌گیرێت (هه‌ڵبه‌ت له ناویشیاندا من) له‌به‌رئه‌وه‌ی مرۆڤن، دنیایه‌كی دی كه من سه‌رێكی ترم سه‌ر به ئه‌وێیه كوردستانه، وڵات و زێدی ره‌سه‌نی منه، هه‌ست ده‌كه‌م شتێكی نهێنی و سحراوی هێواش هێواش له ئینتمای من ده‌دات بۆ ئه‌م نیشتمانه كه تائێستا باوانم و كه‌سوكارم له‌وێ ده‌ژین، له راستیدا هێشتا له‌وه تێناگه‌م داخۆ ئینتمای نیشتمانی چ په‌یوه‌ندیه‌كی جه‌وهه‌ری هه‌یه به رێز و ماف و پاراستن و دابینكردنی ژیان و سه‌روه‌ری تاكه‌كه‌سی، هه‌روه‌ك به‌گومانم له‌وه‌ی كه‌سێك ئینتمای بۆ شوێنێك نه‌مێنێت كه نیشتمان و زێدی خۆیه‌تی، له‌به‌رامبه‌ردا ئینتمای بۆ مه‌نافا بۆ شوێنێكی تر دروست بێت كه به ئاواره‌یی لێی ده‌ژی، به‌ڵام من لای خۆمه‌وه هه‌رچی ناخۆشی و بارگرانی و كێشه و كه‌موكورتیه‌كی ئابوری له كه‌ندا رووبدا كاریگه‌ریم لێده‌كات، نا له‌به‌رئه‌وه‌ی كاریگه‌ری سلبی له‌سه‌ر كاره‌كه‌م یان داهات و پۆست و بژێویم ده‌كات، به‌ڵكو پێم ناخۆشه كه‌ندا رووبه‌روی هه‌ر گرفت و قه‌یرانێكی ئابوری و سیاسی و كۆمه‌ڵایه‌تی... ببێته‌وه، واته هه‌ر كێشه و گرفت و قه‌یرانێك كه‌له كه‌ندا رووبدات، وه‌ك هه‌ر هاوڵاتیه‌كی كه‌ندی كاریگه‌ری له منیش ده‌كات، له ناخیشه‌وه بێ ئه‌وه‌ی ده‌سه‌ڵاتی خۆمی تێدا بێت، پێم ناخۆشه كه‌ندا رووبه‌روی گرفت و قه‌یران ببێته‌وه، هه‌ست ده‌كه‌م ئه‌مه‌ش چرۆی ئه‌و ئینتما نوێیه‌یه كه‌له مندا چه‌كه‌ره ده‌كات.\nبه‌ڵام له ده‌ره‌وه‌ی سنوری كه‌نه‌دا، هێشتا كوردستان به‌شێكه له زاكیره و رۆحی من، به ته‌نیشت ئه‌و ئینتما نوێیه‌وه كه خه‌ریكه له مندا چه‌كه‌ره ده‌كات، كوردستان دارێكی گه‌وره‌یه و له‌مندا روواوه، من به‌شێكم له‌و خاكه‌ی كوردستانی له‌سه‌ر ده‌ژی، ئه‌مه رێك پێچه‌وانه‌ی ئه‌و گوته‌یه كه ده‌ڵێت، ئێمه له‌سه‌ر ئه‌م خاكه ده‌ژین، هه‌ڵبه‌ت ئه‌مه‌ش به‌و مانایا نا كه‌من له ده‌ره‌وه‌ی وڵات ده‌ژیم بۆیه كوردستان له رۆحی مندا ده‌ژی، به‌ڵكو به‌و باوه‌ره‌ی كوردستانی بوون ئه‌وه نییه له‌سه‌ر خاكه‌كه‌ی بژی، به‌ڵكو ئه‌وه‌یه خاكه‌كه ببێته به‌شێك له رۆح و جه‌سته‌ی كه‌سه‌كان، هه‌ركات به‌شێكی زه‌وتكرا، یان دابرێندرا یان ده‌ستی بێگانه‌ی به‌سه‌رداگیرا، له ناخه‌وه هه‌ست بكه‌یت رۆحت له‌تكراوه به‌شێكی جه‌سته‌ت داگیركراوه، لایه‌ك له زاكیره و هۆشت به‌ش به‌شكراوه.\nئالێره‌و باوه‌رم وایه سیاسیه باڵاده‌سته‌كانی كوردستان، له‌سه‌ر كوردستان ده‌ژین، نه‌ك كوردستان له ناو رۆحی ئه‌واندا بژی، ئه‌وان له‌سه‌ر ئه‌و خاكه ده‌ژین كه تاڵانفرۆشیان كردووه، هه‌زار كه‌رتی وه‌ك كه‌ركوك و خانه‌قین و مه‌خمور و به‌دره و جه‌سان و ...لێبكه‌نه‌وه هیچ گرفتێك بۆ رۆحیان دروست ناكات، ده‌یان و سه‌دان خێزانی كوردی ناوچه دابرێندراوه‌كان ئاواره بكرێن، نابێته مه‌سه‌له‌یه‌ك لای ئه‌وان، ئه‌وان ئاماده‌ن خاكه‌كه‌ی خۆیان كه هی كوردانه بخه‌نه گه‌مه‌ی مه‌زاده‌وه، به‌ئاشكرا بڵێن با ئه‌م به‌شه له كوردستان بخه‌ینه ده‌نگدانه‌وه و ساخی بكه‌ینه‌وه هی كێیه! له‌راستیدا به‌م كاره زۆر شتێكی نابه‌جێ و نا ئه‌قڵانی ده‌كه‌ن، هیچ باكێكیان نییه چونكه له بنه‌ره‌تدا كوردستان نه‌بۆته به‌شێك له جه‌سته و رۆحیان، به‌ڵكو وه‌ك سه‌ره‌تا ئاماژه‌مان پێدا ئه‌م مۆدیله له حزبه كوردیه‌كان بونه‌ته بارگرانی به‌سه‌ر كوردستانه‌وه! بارگرانی به مانا ئابوریه په‌تیه‌كه‌ی نا، به‌ڵكو به‌و مانایه‌ی كوردستان له‌سه‌ر ده‌ستی ئه‌م گروپه له سیاسیه‌كانی سه‌ده‌ی بیست بۆ بیست و یه‌ك رۆژ له دوای رۆژ كارله‌سه‌ر ئه‌وه‌ده‌كه‌ن كوردستان رووبه‌ره‌كه‌ی، شكۆمه‌ندیه‌كه‌ی، لایه‌نه ده‌ستوری و یاساییه‌كه‌ی بچوك بكه‌نه‌وه، له راستیدا ئه‌م گروپه به‌مانای وشه بارگرانن بۆ خه‌ڵكی كوردستانیش چونكه له رێگه‌ی ئه‌مانه‌وه كورد له ده‌ره‌وه‌ی كوردستان وه‌ك مافیا و دز و درنده ته‌ماشاده‌كرێت.


كونسڵی ئەمریكا: میترۆ كارێكی گرنگ دەكات\nمیترۆ، سلێمانی: كونسوڵی گشتی كونسوڵخانەی ویلایەتە یەكگرتووەكانی ئەمەریك ڕۆب واڵەر، لەكاتی سەردانی بۆ سەنتەری میترۆ رایگەیاند ویلایەتە یەكگرتوەكانی ئەمریكا پابەندە بە پشتگیری ئازادی رۆژنامەنوسی و رادەربڕین و سەنتەری میترۆش كارێكی گرنگ دەكات و ناوبانگی لە نێو كۆمەڵگەی نێودەوڵەتی دیارە.\nلێدوانەكەی واڵەر لەكاتی سەردانی بوو بۆ ئۆفیسی سەرەكی سەنتەری میترۆ لە شاری سلێمانی و كۆبونەوەی لەگەڵی ستافەكەیدا.\nرێكخەری سەنتەری میترۆ رەحمان غەریب، بەخێرهاتنی كونسوڵی گشتی كونسوڵخانەی ویلایەتە یەكگرتووەكانی ئەمەریكای كرد ووتی " بەرێز ڕۆب واڵەر هاتنتان بۆ سەنتەری میترۆ ئەو راستییە دەسەلمێنێت كە پەرۆشن بۆ ئاگاداربوون لە رەوشی ئازادی رۆژنامەنوسی و بیرورا لە هەرێم هاندانی هەمووان بۆ فراوانكردنیان"\nكونسوڵی گشتی كونسوڵخانەی ویلایەتە یەكگرتووەكانی ئەمەریكا ڕۆب واڵەر، ووتی جێگەی شانازیمانە سەردانی رێكخراوێك دەكەین كە بە هۆی كارەكانییەوە ناوبانگی لەناو كۆمەڵگەی نێودەوڵەتی دیارە ووتی" ویلایەتە یەكگرتوەكانی ئەمریكا پابەندە بە پشتگیری ئازادی رۆژنامەنوسی و رادەربڕین و دەزانین كاری رۆژنامەنوسی كێشەی هەیە سەنتەری میترۆش كارێكی گرنگ دەكات بە ئامانجی بەرگری لە ئازادی رۆژنامەنوسی"\nرێكخەری سەنتەری میترۆ تیشكی خستە سەر راپۆرتی راگەینراوی میترۆ دەربارەی رەوشی ئازادی رۆژنامەنوسی لە هەرێمی كوردستان بۆ ساڵی 2020 كە بەو ئەنجامە گەیشتووە كە یاساكانی تایبەت بە رۆژنامەگەری زانیاری جێبەجێناكرێن، توندوتیژی بەرامبەر میدیاكاران و شاردنەوەی زانیاری وایكردوە ژینگەی كاری رۆژنامەنوسی پڕ بێت لە ئاستەنگ ووتی" لە راپۆرتەكە ژینگەی كارەی میدیاكاران بۆ ساڵی 2020 بە زۆر خراپ وەسفكراوە بەڵام ئەمە كۆتایی چیرۆكەكە نییە و دەتوانیین بیگۆڕین".\nهەروەها باسی لەوەكرد هەرچەندە حكومەت شەڕی دژ بە گەندەڵی راگەیاندووە بەڵام تا ئێستا میدیای نەكردوە بە شەریكی خۆی لە رووبەرووبونەوەی گەندەڵكاری، بەهۆی شاردنەوەی زانیاری راپۆرت لەسەر مەسەلە هەستیارەكانی وەكو گەندەڵی قورس و پر ئاستەنگە ئەمە سەرباری ئەوەی ژینگەی كاری میدیای پرە لە هەڕەشە، دەستبەسەركردن، جیاكاری، هەراسانكردنی خانمانی میدیاكار، لێدان، گرتن، راگرتن پەخشی كەناڵ، پاكانە پڕكرنەوە بە پەیامنێرو خۆپیشاندەر، شكاندنی كەرەستەی كاری میدیاكاران، لە هەموو كاتێكیش بكەرانی دەربازیان دەبێت لە سزا.\nووتی " هەرێم تەنها بە دروشم نابێتە مەشخەڵی دێمۆكراسی، بەڵكو بە كردارو رێزگرتن لە سەروەری یاسا و دەستەبەركردنی زەمینەی لەبار بۆ ئازادی بیروراو میدیا و خۆپیشاندان هەر ئەمەش لە سیستمی نادێمۆكراسی جیادەكرێتەوە " جەختیكردەوە" داواتان لێدەكەین هانی حزبە دەسەڵاتدارەكان بدەن بۆ رێزگرتن لە جیاوازی و ئازادی رەخنەگرتن و خۆپیشاندان و كاربكەن بۆ ئازادكردنی ئەوانەی لەسەر ئازادی بیروراو خۆپیشاندان و رۆژنامەنوسی لە زیندان ماونەتەوە"\nهەروەها رێكخەری میترۆ باسی لە دیدارەكەی لەگەڵ سەرۆكی هەرێمی كوردستان، (نێچیرڤان بارزانی) و پێشتریش لەگەڵ سەرۆكی پەرلەمانی كوردستان (رێواز فایەق) و جێگری سەرۆكی ئەنجومەنی وەزیران (قوباد تاڵەبانی) كرد، بە ئامانجی لابردنی ئاستەنگەكانی بەردەم ئازادی میدیا.\nمیدیاكارو ئەندامی خۆبەخشی سەنتەری میترۆ (شەهێن سابیر)، تیشكی خستە سەر گرفتەكانی میدیاكاری ژن لە دەرەوەو ناوەوەی دامەزراوەكانی میدیا كە لە ناو راپۆرتی ساڵانەی سەنتەر چیرۆكەكەنایان خراونەتە روو.\nدیاری محمد بەرێوەبەری سەنتەری میترۆ باسی لەو پرۆژە یاسایانە كرد كە لە ساڵی رابردوو بە ناوی چاكسازی لە یاسای رۆژنامەگەری خرانە روو كە وە پرۆژە یاساكانی (رەشنوسی پرۆژە یاسای ئەنجومەنی باڵای میدیا بۆ (رێكخستنی بواری راگەیاندن و میدیا) و (رەشنوسی یەكەمی پرۆژە یاسای دامەزراوەی میدیایی بینراو و بیستراو و سۆشیال میدیا لە هەرێمی كوردستان) و (پێشنیازی پرۆژە یاسای رێكخستنی میدیای ئەلیكترۆنی) كە چەند هەوڵێك بوون بە ئاراستەی بەرتەسكردنەوەی ئازادی رۆژنامەگەری كە لە یاسای رۆژنامەگەریدا بە روونی ئاماژەیان پێكراوە.\nكونسوڵی گشتی كونسوڵخانەی ویلایەتە یەكگرتووەكانی ئەمەریكا (ڕۆب واڵەر)، سوپاسی تیمی میترۆی كرد لە تیشكخستنە سەر ئەو گرفتانەو هەوڵەكەكانی خۆیانی خستەروو لەگەڵ حكومەتی هەرێمی كوردستان بۆ دەربازبوون لەو گرفتانە.\nسەنتەری میترۆ سوپاسی كونسڵ و وەفدی یاوەری كرد بۆ سەردانەكەو ئەو دیارییە جوانەی كە پێشكەشی كتێبخانەی سەنتەری كرد، هەوەها میدیاكار شەهێن سابیر دیارییەكی سادەی پێشكەش بەرێزیان كرد.


لەگەڵ کۆتایی هاتنی وەرزی بەهار و سەرەتایی وەرزی پایز، بە جۆرێکی تر، لەگەڵ هاتنی وەرزی سەرماو سۆڵی زستان و وەرزی گەرمای تاقەتپڕوکێنی هاوین، گرفتی کەمی کارەبا، لە کوردستان سەرهەڵدەدات و ئەم کێشەیەش ساڵانە دووبارە دەبێتەوە و تا ئیستا چارسەری پیویستی بۆ نەدۆزراوەتەوە، ئەگەرچی چەند کاتژمێرێکی کەم کارەبای نیشتیمانی بۆ ماڵان زیادبووە بە پێی تێپەڕینی ساڵ، بەڵم لەگەڵ ئەوەشدا، وەک پێویست نییە و گرفتەکە درێژەی هەیە، بە تایبەت لە وەرزی زستاندا، کە ئامێرە گەرمکەرەوەکان دەبنە یەکێک لە پێدوایستییە سەرەکییەکانی ماڵان و بەکارهێنانی زیاد دەکات.\nلە ئیستادا، گۆڕانکاری لە خشتەی کارەبادا کراوە و هەمووان هەست بەوە دەکەن، بە بەراورد بە چەند مانگێکی پێشتر، کە کەش و هەوا پێویستی بە بەکارهێنانی ئامێری ئەلیکترۆنی نەبوو، کارەبای نیشتیمانی، تا رادەیەکی زۆر کاتژمێرەکانی زیاتر بوو، بەلام لە ئیستادا و لەگەڵ گۆڕینی کەش و هەوا، دووبارە کاتژمێرەکانی کارەبای نیشتیمانی ڕووی لە کەمبوونە و مۆلیدەی گەڕەکەکان زیاتر کار دەکەن، کە هاوولاتیان گلەیی ئەوەیان هەیە، نرخی ئەمپێرەکانی گرانە و توانای ئەوەیان نییە، ژمارەی ئەمپێرەکانیان زیاد بکەن.\nلەمبارەیەوە، ئومێد ئەحمەد، گوتەبێژی وەزارەتی کارەبا، رایدەگەینێت؛ بەداخەوە، ئێمە چەندینجارە دووبارەی دەکەینەوە، لە وەرزی زستاندا، کارەبا دەبێت بە سەرچاوەی گەرمکردنەوە و بەکارهێنانی ئامێرە گەرمییەکان، کە ئەمەش خواستێکی نائاسایی و گەورە دەخاتە سەر بەکارهێنانی کارەبا، ئەمەش بووە بە شتێکی سروشتی لە کوردستان".\nگوتەبێژی وەزارەتی کوردستان، دەڵێت:" چارسەر ئەوەیە، ئێمە لە چەند لایەکەوە کار لەسەر ئەم باباتە بکەین و بە تەنیا ئەرکی وەزارەتی کارەبا نییە، دەبێت وەزارەتی پەروەردە، وا لە قوتابیان و منداڵان بکات ڕێز لە وزە بگرن و کارەبا بە هەدەر نەدەن، دەبێت وەزارەتی ئەوقاف لە ڕێگای مامۆستایانی ئاینییەوە باس لە دیاردەی زێدەڕۆیی کردن لە بەکارهێنانی کارەبا بکات، دەبێت شارەوانی بە ئەرکی خۆی هەڵبسێت و وەزارەتی خوێندنی باڵا هەوڵبدات توێژینە و ڕێگای نوێی بەرهەمهێنانی وزە پێشکەش بکات..تا دوایی.\nسەبارەت بە خشتەی کارەبای نیشتیمان بۆ وەزری زستان، رایدەگەینێت، جاری هیچ خشتەیەکیان نییە و هەموو هەوڵی خۆیان دەدەن بۆ زیادکردنی کاتژمێرەکانی کارەبا و بە دەستهێنانی زۆرترین وزە و باشترین دابەشکردن.\nسەبارەت بە بەرەوپێشچوونەکان لە سەرچاوەکانی وزەی کارەبا، لە ئیستادا، دەڵێت:" بڕیارە گازی کێڵگەی خورمەڵە زیاد بکات، بەرهەمی پێ زیاد بکەین، هەروەها وێستەگی خەباتی هەڵمی ٣٠٠ مێگاوات لە ڕێگایە و لە ژێر تێستکردندایە و نازانین بۆ ئەم زستانە سوودی لێدەبینین یا نا، لەگەڵ کۆمەڵێک چاکسازی لە ڕێگای کۆنتڕۆڵ و تیمەکانمانەوە.\nسەبارەت بە وزەی بەردەستی کارەبا لە کوردستان لە ئێستادا، ڕایدەگەینێت:" ئێمە لە ئێستادا ٣ هەزار و ٢ سەد تا سێ هەزار و ٥ سەد مێگاوات دەتوانین بەرهەم بێنین، بەڵام وەکو ژێرخان، ٦ هەزار و ٧ سەد مێگاوات توانای بەرهەمهێنانمان هەیە، هەندێکیان بە هۆی نەبوونی سوتەمەنی یا نەبوونی پارە بۆ نۆژەنکردنەوەی ناتوانرێت بەردەست بێت.\nسەبارەت بە بڕی خواست لەسەر وزەی کارەبا لە کوردستان دەڵێت:" لە بەهاردا خواست لەسەر کارەبا لە هەزار مێگاواتیش کەمترە، بەلام لە زستاندا خواست نزیکەی ٧ هەزار مێگاوات بووە لە ساڵی پار.


رێگاي ئێوه خۆڕھه ڵاتي ناوين » کۆنگرەی دەبەپە بێ سەرۆک بەڕێوەچوو\nلە ئەنقەرەی پایتەختی تورکیا بە بەشداریی هاوسەرۆکانی هەدەپە و بەشێک لە سیاسەتڤانانی کورد، پێنجەمین کۆنگرەی ئاسایی پارتیی هەرێمی دیموکرات (دەبەپە) کە بە باڵی سیاسی پەکەکە ناسراوە، بەڕێوەچوو. سالیحە ئایدەنیز و کەسکین بایندر وەکو هاوسەرۆکی نوێی دەبەپە هەڵبژێردران.\nکۆنگرەکە لەژێر چاودێرییەکی تووندی هێزەکانی ئاسایشدا بە بەشداریی 134 ئەندام بەسترا. ئەوەش لەکاتێکدایە کە سێ هەزار و 631 ئەندامیان لە زینداندان. سەباحەت تونجەل، هاوسەرۆکی دەبەپە لەبەرئەوەی لە زینداندابوو، نەیتوانی بەشداریی کۆنگرەکە بکات.\nمحەممەد عەلی ئەرسەلان، هاوسەرۆکی پێشووی دەبەپە وتی: بۆئەوەی پرسی کورد بە رێگەیەکی دیموکراسی چارەسەربکرێت و حیزبە سیاسییەکان بتوانن ئەرکی سیاسی خۆیان جێبەجێبکەن، پێویستە ئاستەنگەکان نەمێنن .سەزایی تەمەللی و پەروین بووڵدان، هاوسەرۆکانی هەدەپە و ژمارەیەکی زۆر لە پەرلەمانتارانی هەدەپە ئامادەی کۆنگرەکەی دەبەپە بوون.\nمحەممەد تیریاکی، پەرلەمانتاری هەدەپە رایگەیاند دەبەپە کار لەسەر زۆر مژار دەکات. راستە گەلێک بەرنامەی لەپێشدایە، بەڵام ئامانجی نوێبوونەوەی دەبەپە چارەسەرکردنی پرسی کوردە کە دەبەپە دەیەوێت پرسەکە بە رێگەیەکی دیموکراتییانە چارەسەربکات. فەلەکناز کاراباش، ئەندامی دەبەپەش دەڵێت: ئەوە دوو ساڵ و چوار مانگە هاوژینەکەم گیراوە و لە بەندیخانەی سلیڤییە. دوو منداڵی بچووکم هەیە. هەرچی دەبێت با ببێت، ئێمە داوای ئاشتی دەکەین. هەرچەندە ئاستەنگ و دژواری لەبەردەمماندا هەبێت، پشت بە خودا ئێمە سەردەکەوین.\nلە کۆنگرەکەدا سالیحە ئایدەنیز و کەسکین بایندر وەک هاوسەرۆکانی نوێی دەبەپە هەڵبژێردران. شایانی باسە دەوڵەتی تورکیا بەچاوی باڵی سیاسی پەکەکە لەم پارتە دەڕوانێت و تا ئێستا ژمارەیەکی زۆری بە تۆمەتی ئەندامبوون و هاوکاری کردنی پەکەکە دەستگیر و لەگرتووخانە کراون.\nبرچسب ها : پەکەکە , تورکيا , دەبەپە , کورد , هەدەپە)


ساتێك | ماڵپه‌ڕی سانا\nPosts Tagged ‘ساتێك’\nتشرینی یه‌كه‌م 8, 2015 k\t1 comment\nبه‌ناوی خودای گه‌وره و میهره‌بان\nله‌م وانه‌یه دا باسی چۆنییه‌تی كۆكردنه‌وه‌ی زۆرترین پاره ده‌كه‌ین به‌ئاسانترین ڕێگاو بێ ماندوو بوون\nچۆنییه‌تی به‌ستننه‌وه‌ی په‌یجێكی فه‌یسبووك به ماڵپه‌ڕێك، وه كورتكردنه‌وه‌ی لینكه‌كان له ڕێگای ماڵپه‌ڕی\nو به‌ده‌ستهێنانی زۆرترین پاره به‌ئاسانترین ڕێگا و كه‌مترین كات\nسه‌ره‌تا پێویسته ئه‌كاونتێك له (Shorte.st) درووستبكه‌ی.\nكلیك لێره بكه بۆ درووستكردنی ئه‌كاونتی (Shorte.st)\nكلیك لێره بكه بۆ فێركاری و زانیاری زیاتر\nفێركاری به وێنه:\n:هاوپۆله‌کانپاره‌ی ئینته‌رنێت و كڕین و فرۆشتن تاگەکان: (adfly), (Shorte.st), (Shorte.st) یان كلیك, (یان, (ئاسانه, )كۆپی, height="300"] دواتر:, url="https://www.youtube.com/watch?v=7n7aphSHWK0", فه‌یسبووك, فێركاری ئەندرۆید, كۆكردنه‌وه‌ی, كه, كه‌مترین, كورتكردنه‌وه‌ی, كوردی, كوردی ............................................................................................................. بۆ, كێشاوه, كات سه‌ره‌تا, كارمان, له, له‌یادی, لینكه, لینكه [quote]http://ku1kurdipost.wordpress.com/feed/[/quote] دابنێ دواتر دواتر له‌ناوو, لینكه‌كان, لێیان په‌یپاڵ له, لێره, مه‌كه, میهره‌بان له‌م, ماندوو, ماندووبونێكی, ماڵپه‌ڕه, ماڵپه‌ڕی, ماڵپه‌ڕی Shorte.st و, ماڵپه‌ڕی twitterfeed.com بكه‌وه, ماڵپه‌ڕێك،, چۆنیه‌تی, چۆنییه‌تی, چه‌ند, چونكه, نووسینه, هه‌یه, هه‌ڵبگره, و, وه, وێبی, وانه‌یه, یوتیوب) ئێستا, ڕێگا, ڕێگاو, ڕێگای, ژووره‌وه: ژووره‌وه دواتر دواتر ئاگاداربه, ڤیدیۆ: [youtube, ڤیدیۆی, گه‌وره, پۆست, په‌یجێكی, پێ, پێویسته, پێتدراوه دواتر دواتر دواتر دواتر دواتر دواتر دواتر ......................................................................................................., پێشخستنی, پاره, پاره‌كه‌ت, width="450", ئه‌كاونتی, ئه‌كاونتێك, ئه‌م, ئه‌و, ئه‌وه, ئاماده‌كردنی, بكه, بۆ, بنووسه, بۆیه, بۆشاییه‌كه, به, به‌ناوی, به‌ئاسانترین, به‌ده‌ستهێنانی, به‌ستننه‌وه‌ی, بوون چۆنییه‌تی, بێ, بێبه‌شمان, بڕۆ, بڵاوكردنه‌وه‌ی, بابه‌ت ئه‌م, بابه‌ته, بابه‌تانه, باسی, ببینی, بخوێنه‌وه: درووستكردنی, بزانه‌كه, خودا, خودای, خێر, خێرترین, ده‌كه‌ین, ده‌بێ) ئێستا, ده‌ستكه‌وتنی, دواتر, دوعای, دا, دابڕاوین،, درووستكردنی, درووستبكه, درووستبكه‌ی. كلیك, زۆر, زۆرمان, زۆرترین, زه‌رده‌كه, زیاتر, زیاتر فێركاری, زانیاری, سوود, ساتێك\n3,726,859 جار سه‌ردانكراوه


ماڵپەری فیردەوس | حوکمی بەخشینی مالی پیاو لەلایەن خێزانی بێ ئەوەی پرسی پێ بکات ؟\nسەردێری پرسیار:حوکمی بەخشینی مالی پیاو لەلایەن خێزانی بێ ئەوەی پرسی پێ بکات ؟\nبەرواری دانان :2018-10-10 کۆدی پرسیار:484\nپسيار // ئایا دروستە ئافرەت مالی ھاوسەری خۆی ببەخشێت بێ ئەوەی پرسی پێ بكات ؟\nوەلام / زانایان دەلێن مال بەخشین دوو حالەتە :\nحالەتی یەكەم // ئەگەر مال بەخشینەكە خواردن بێت لەعورفی خەلک شتێکی ئاسایی بێت بەخشینی ، ئەمەیان دروستە : بەلگە:\nعَنْ عَائِشَةَ، رَضِيَ اللَّهُ عَنْهَا قَالَتْ: قَالَ رَسُولُ اللَّهِ صَلَّى اللهُ عَلَيْهِ وَسَلَّمَ «إِذَا أَنْفَقَتِ المَرْأَةُ مِنْ طَعَامِ بَيْتِهَا غَيْرَ مُفْسِدَةٍ، كَانَ لَهَا أَجْرُهَا بِمَا أَنْفَقَتْ، وَلِزَوْجِهَا أَجْرُهُ بِمَا كَسَبَ، وَلِلْخَازِنِ مِثْلُ ذَلِكَ، لاَ يَنْقُصُ بَعْضُهُمْ أَجْرَ بَعْضٍ شَيْئًا» متقف علیە\nواتە : ئەگەر ئافرەت مالی خوی ببەخشێت هیچ مەبەستی نییە ئیلا بۆ چاكە نەبێت پاداشتی بۆی هەیە ئەوەی بەخشیویەتی ، وە ھاوسەر پاداشتی بۆی هەیە كە مالی بە دەست هێناوە وە بۆ خازنیش هەمان شت، هەندێکیان پاداشتی لە هەندێکی تر كەم ناكات .\nابن عثیمین ڕەحمەتی خوای لێ بێت دەفەرمووێت : (( رووكەشی فەرموودەکە ئەوە دەگەیەنێت ئەم پاداشتە جێگیر بووە ئەگەر ئیزنی ھاوسەریش وەرنەگرێت ، بەلام بە مەرجێک ئەوشتەی دەبەخشێت دەبێت لە عورف رێگە پێدراو بێت ، وە مانای فەرموودەكە وادیار هیچ جیاوازیەك نابێت كە مێرد رەزیل بێت یان رەزیل نەبێت ، بەلام ئایا ئەوە مەبەستی فەرموودەكەیە ؟\nئەوەی دیار بێت ئەوە مەبەستی فەرموودەكە نییە چونکە حەلال نی یە مالی موسلمان ببەخشی ئیلا بەرەزامەندی ئەو نەبێت ، هەر وەك خوای گەورە دەفەرموێت ((يَا أَيُّهَا الَّذِينَ آمَنُوا لَا تَأْكُلُوا أَمْوَالَكُم بَيْنَكُم بِالْبَاطِلِ إِلَّا أَن تَكُونَ تِجَارَةً عَن تَرَاضٍ مِّنكُمْ ۚ وَلَا تَقْتُلُوا أَنفُسَكُمْ ۚ إِنَّ اللَّـهَ كَانَ بِكُمْ رَحِيمًا ﴿٢٩﴾ )) النساء دەبێت ئیلا رەزامەندی مێردی لەگەل بێت ئەگەر بزانێت مێردی رەزیلە و ڕازی نابێت ئەگەر یەك خورماش بێت مەیبەخشە .)) شرح بلوغ المرام ج٦ لاپەرە ۲٥۲\nفەرموودەی عائشە ئەوە دەگەیەنێت كە ئافرەت پاداشتی تەواوی بۆی هەیە ئەگەر ئەگەر مالی ھاوسەری خۆی ببەخشێت بەلام فەرموودەی تر هاتووە :\nعَنْ هُرَيْرَةَ قال : قَالَ رَسُولُ اللَّهِ صَلَّى اللَّهُ عَلَيْهِ وَسَلَّمَ : (( إِذَا أَنْفَقَتِ الْمَرْأَةُ مِنْ كَسْبِ زَوْجِهَا عَنْ غَيْرِ أَمْرِهِ , فَلَهُ نِصْفُ أَجْرِهِ )) . اخرجە البخاری (۲٠٦٦)\nواتە : ئەگەر ئافرەت مالی ھاوسەری خۆی ببەخشێت بێ ئەوەی ئیزنی لێوەربگرێت ئەوا نیوەی پاداشتی بۆی هەیە .\nزانایان دەلێن فەرموودی عائشە مەبەستی ئەوە كە ئیزنی لێ وەربگرێت پاداشتی تەواوی بۆی هەیە ، بەلام فەرموودەی ابی هریرە باسی بەخشینە بێ ئیزنی پیاوەكەی ، كە ئەمە پاداشتی نیوەی بۆی هەیە .\nهەندێک زانا دەلێن بەس خواردن دەتوانێت بێ ئیزن ببەخشێت ، بۆ پارە دەبێت ئیزن وەربگرێت ، وە هەندێکی تر دەلێن فەرموودەكە پارەش دەگرێتەوە ئەگەر كەم بێت .\nهەروەها فەرموودەی تر هاتووە :\nعن أبي أمامةَ الباهليِّ رضي الله عنه قال: سمعتُ رسولَ اللهِ صلّى الله عليه وسلّم يقولُ: (( لَا تُنْفِقُ امْرَأَةٌ شَيْئًا مِنْ بَيْتِ زَوْجِهَا إِلَّا بِإِذْنِ زَوْجِهَا )) قِيلَ: يَا رَسُولَ اللهِ، وَلَا الطَّعَامُ ؟! قَالَ: (( ذَاكَ أَفْضَلُ أَمْوَالِنَا )).رواە ابو داود (۳٥٦٥)\nواتە : ئافرەت با هیچ شتێک نەبەخشێت لەمالی مێردی خۆی ئیلا بە ئیزنی مێردی نەبێت ، وترا : ئەی نێردراوی خوا خواردنیش ؟ وتی : ئەمەیان باشترین مالی ئێمەیە .\nحالەتی دووەم // ئەگەر مال بەخشینەكە زۆر بێت نابێت ئافرەت بی ئیزنی ھاوسەرەکەی ببەخشێت .\nزانایانی اللجنة الدائمة دەلێن : (( ئەسل وایە ئافرەت بۆی نییە مالی ھاوسەری ببەخشێت ئیلا ئەگەر شتێکی کەم بێت عادەت رێگەی دابێت ....)) فتاوی اللجنة الدائمة ج۱٠ لاپەڕە ۸۱\n(١) ئافرەت ناتوانێت مالی پیاوی ببەخشێت ئیلا ئەگەر كەم بێت عادەت رێگەی دابێت .\n(٢) ئافرەت ئەگەر مالی ھاوسەری ببەخشێت كەم بێت ئەگەر ئیزنی وەرگرتبێت ئەوا پاداشتی تەواوی بۆی هەیە ، بەلام ئەگەر ئیزنی وەرنەگرتبێت نیوەی پاداشت بۆی هەیە .\n(٣) ئافرەت ئەگەر بزانێت ھاوسەری ڕەزیلە و یان پێ گوتووە هیچ مەبەخشە ئەوا نابێت ببەخشێت .\n(٤) پیاو ئەگەر روخسەتی دابێتە ئافرەت بۆ بەخشینی مال ئەوا دروستە ببەخشێت .


زمانی کوردیی و خڕ و وڕی کوردایە‌تیی! – Denegkan\nزمانی کوردیی و خڕ و وڕی کوردایە‌تیی!\nbyکامیار سابیر\tJuly 5, 2009\tزمان\nزمانی نووسینی هە‌ر نە‌تە‌وە‌و جڤاک و وڵاتێک، زمانێکە بە‌شێوازێکی سیستە‌ماتیک دە‌چێتە واری ستاندە‌ردبوونە‌وە. لە راستییدا زمان گرنگییە‌کە‌ی لە‌وە‌دایە کە دە‌بێت زۆر بە‌وردیی و ئاگایی و ئە‌دە‌بیی و ئە‌کادیمییانە بە‌کار بهێنرێ. زمانی کوردیی لە کوردستانی عێراقدا وێرای ئە‌وە‌ی کە دە‌سە‌ڵاتی سیاسیی رێگرییە‌کی زۆر دە‌کات لە پرۆسێسی ستاندە‌ردایزبوونی بە‌شێوازە یاسایی و سیاسییە‌کە‌ی، بە‌ڵکوو ئیرادە‌ی سیاسیی و دیدێکی رۆشنی نە‌تە‌وە‌یی و نیشتمانییشی بۆ زمانی ستاندە‌ردی کوردیی نییە. لە‌گە‌ڵ هە‌موو رێگرییە‌کانیشدا، زمانی کوردیی خە‌ریکە بە‌سروشتیی و بە زە‌بری تێکستی کوردیی تە‌واو ستاندە‌رد دە‌بێت.\nجگە لە‌دە‌یان کۆسپی لینگویستیکیی کە لێرە‌و لە‌وێ بە‌بیانوو دەهێنرێنە‌وە بۆ بە‌فە‌رمیی نە‌ناسینی زمانی ستاندە‌ردی کوردیی، هە‌ندێ نووسە‌ر و رۆشنبیری کورد بە‌کاوە‌خۆ کە‌وتوونە‌تە وێزە‌ی هە‌ندێ وشە‌ی کوردیی کە لەژێر ئایدیۆلۆژیای تورکیی-لاتیینیی، یاخود دروستتر لەژێر تێزە‌کە‌ی کە‌مال ئە‌تاتۆرکدان کە تۆتالیتارییانە سکریپتی زمانی تورکیی کە ئارامیی-عە‌رە‌بیی بوو بۆ تورکیی-لاتینیی گۆڕی.\nماڵوێرانیی کورد لە‌وە‌دایە، لە‌یە‌ککاتدا هە‌مە‌پیشە‌یە، زۆرینە‌ی رە‌های لە‌یە‌ک کاتدا سیاسییە، شاعیرە، نووسە‌رە، ئە‌دیب و رووناکبیرە. هە‌موو پیشە‌کانیش لە‌یە‌ککاتدا کۆدە‌کاتە‌وە. نووسین بە‌زمانی کوردیی، هە‌رچی هە‌ڵدە‌ستێ خۆی پێ تاقیدە‌کاتە‌وە. کورد ئە‌گە‌ر ئاو بیبات نووسە‌ری زۆر و بۆر دە‌یگرێتە‌وە. لە‌م زۆریی و بۆرییە‌دا بێگومان دە‌یان کە‌س پە‌یدا دە‌بن، جگە لە زیان بۆ نووسینی کوردیی و تێکستی کوردیی چاوە‌ڕوانی هیچیتریان لێ ناکرێ.\nماوە‌یە‌کە زۆر وشە‌ی کوردیی یان لە کوردییدا جێکە‌وت بوونە ، ئە‌تک دە‌کرێن، بۆ نموونە " قۆناغ، ساغ ،قۆرغ، قە‌ڵغان، ئاغا، درێغیی…. بە‌هە‌ڵە بە قۆناخ، ساخ، قۆرخ، قە‌ڵخان ، ئاخا، درێخیی ………دە‌ینووسن" هە‌موو ئە‌مانە بە‌و بیانووە‌وە دە‌کرێن ، کە لە‌زمانی کوردییدا "غ" نییە! . ئە‌مە جگە لە‌وە‌ی درۆیە‌کی گە‌ورە‌یە، بە‌لاڕێدابردن و چە‌واشە‌کارییە‌کی لینگویستیکییشە. تە‌نانە‌ت هە‌ندێ وشە‌ی زمانە‌کانی تر، وە‌ک بە‌غداد، دە‌باغ، بە بە‌خداد و دە‌باخ دە‌نووسن. ئە‌م قرخە‌قرخی فیکریی و ئایدیۆلۆژییە، ئە‌م خڕ و وڕی کوردایە‌تییە کوێرانە‌یە، لە‌وێوە سە‌رچاوە‌ی گرتووە کە دە‌رد و بە‌ڵای سکریپتە‌کە‌ی بە‌درخان بە‌سە‌ر زاراوە‌ی کرمانجییدا هێناویە‌تی.\nبە‌ختیار عە‌لی کارێکی زۆر باش دە‌کات کۆمە‌ڵێ تێکستی باش بۆ مێژووی زمانی کوردیی بە‌جێدە‌هێڵێت وە‌ک دۆکیومێنتێکی ئە‌دە‌بیی گە‌ورە دە‌مێننە‌وە. ئە‌و لە دوو رۆمانیدا بە‌ناوە‌کانی " غە‌زە‌لنوس و باغە‌کانی خە‌یاڵ" و " کۆشکی باڵندە غە‌مگینە‌کان" ، ئە‌و وشانە‌ی پانکوردیستە جاهیلە‌کان، "غ" ە‌کانی بە " خ" دە‌نووسن، ئه‌و به "غ" نووسیونی. ئاخر بە‌ڕاستیی ئە‌وە ناعە‌قڵانیی و شۆڤینیزمی پانتورکیی- پانلاتینیی نە‌بێ چیتر دە‌گە‌یە‌نێ، کاتێ غە‌زە‌لی عە‌رە‌بیی بە " خە‌زە‌ل" دە‌نووسن.\nبە‌ختیار نە‌هاتووە دوای هە‌ڵای بە‌تورکیی-لاتینییکردنی زمانی کوردیی بکە‌وێ و "غ" ە‌کان بە"خ" بنووسێ. جا ئە‌گە‌ر بە‌ڕێکە‌وت بێت یان بە وریاییە‌وە ئە‌مکارە‌ی کردبێ، ئە‌وە زۆر گرنگە، چونکە ناوی رۆمانە‌کانی ناوێکی سیمبۆڵییە لە‌روانگە‌ی هێرمە‌نیوتیکا hermeneutics و ئێستێتیکاAesthetics ی زمانی کوردیی و ئە‌جێندای لینگویستیکییە‌وە بۆ مێژوو دە‌مێننە‌وە. بە‌ڵام رۆژنامە و سایتە حیزبیی و پانکوردیستە‌کانی بە پارە‌ی دە‌سە‌ڵاتی سیاسیی بڵاودە‌بنە‌وە، ناتوانن حە‌قیقە‌ت و باکگراوندی مێژوویی و زمانە‌وانیی وشە کوردییە‌کان بگۆڕن.\nنە‌زانیی و جە‌هلی هە‌ندێ نووسە‌ری پانکوردیست و کوردایە‌تیی-فرۆش گە‌یشتووە بە‌وە‌ی وشە عە‌رە‌بیی و فارسییە‌کانی ناو زمانی کوردییش بە ئاوازی تورکیی-لاتینیی دە‌نووسن. بۆ نموونە غە‌در،غە‌سان، غە‌ززە، بە سە‌قە‌تیی بە خە‌در، ،خە‌سان ( مانایە‌کی تر دە‌گە‌یە‌نێت ) و خە‌ززە………..تاد دە‌نووسن. کورد شاعیرێکی هە‌یە بە‌ناوی جە‌مال غە‌مبار، کابرا خۆی لەژیاندا ماوە‌و لە‌هە‌ڕە‌تی شیعر نووسیندایە و هە‌موو نووسینە‌کانی بە‌ناوی جە‌مال غە‌مبارە‌وە بڵاو دە‌کاتە‌وە، کە‌چیی ئە‌و کوردپە‌روە‌رانە‌ی! دوای هە‌ڵای بە‌تورکیی-لاتینییکردنی زمانی کوردیی کە‌وتوونە بە جە‌مال خە‌مبار دە‌ینووسن. ئە‌م گێچە‌ڵی قرخە قرخی تیپی " خ" یە، جگە لە خڕ و وڕی جە‌هلی کوردایە‌تیی! و زیانگە‌یاندن بە زمانی کوردیی و پرۆسیسی ستاندە‌ردبوونی لە کوردستانی عێراقدا بۆ کوێی ترمان دە‌بات؟ لێرە‌دا ئە‌و حە‌قیقە‌تە مێژووییە بە‌رجە‌ستە دە‌بێتە‌وە کە سکریپتە‌کە‌ی تۆفیق وەهبی، نە‌ک سکریپتە تورکییە‌کە‌ی بە‌د‌رخان، کە‌مێک باشتر بە دە‌ردی بە‌لاتیینییکردنی زمانی کوردیی دە‌خوات. ئە‌وە جگە لە‌وە‌ی وە‌همی بە‌لاتینییکردنی زمانی کوردیی تا هە‌نووکە هە‌ر شکستی خواردووە، لای کە‌م لە‌بە‌ر ئە‌وە‌ی باکگراوندی کولتووریی نییە و ناتوانێ لە‌سە‌رپێی خۆی بووە‌ستێ.\nئە‌رکی میدیای سە‌ربە‌خۆی کوردیی و نووسە‌رانی ئازاد و زمانناسانی کوردە کە رێگە نە‌دە‌ن ئە‌م شێرپە‌نجە‌یە‌ی پانتورکیی-پانلاتینیزمە بە‌سە‌ر زمانی کوردییدا تێپە‌ڕ ببێ. زمانی کوردیی بە‌هیچ شێوە‌یە‌ک ناکرێ لە ڕە‌گە هیندۆئێرانییە‌کە‌ی داببڕێ. لە هە‌ر ئە‌گە‌رێکی دانانی سکریپتی لاتینییدا، بە‌وریاییە‌وە دە‌بێ کۆمە‌ڵی تیپی کوردیی لە‌بەرچاو بگیردرێ کە سکریپتە تورکییە‌کە‌ی بە‌درخان بە تاکڕە‌ویی خۆی بە‌سە‌ر زاراوە‌ی کرمانجییدا سە‌پاندوویە‌تی. من پێموایە ئێستێتیکای زمانی کوردیی لە ستراکتۆر و داڕشتنی ئە‌م زمانە‌دایە کە پێی دە‌نووسین. گەشەی زمانی کوردیی، بە‌بە‌راورد بە سکریپتی تورکیی – لاتینیی، لە بەهێزیی تێکستی ئەم زمانەدایە ، کە بە کێو تێکستی لە ژوور سە‌ریە‌وە داناوە. بۆیە هە‌ر هێرشێکی پانتورکیی – پانلاتینیی بۆ سە‌ر زمانی کوردیی دە‌رگیری شکست دە‌بێتە‌وە، هە‌روە‌ک تا هە‌نووکە هە‌موو ئە‌و هە‌وڵانە شکستیان خواردووە.\nئه‌م بابه‌ته له ئاوێنه‌ی ژماره 178 دا بڵاوبووه‌ته‌وه.\nPrevious هه‌ندرێن: شیعراندن هه‌ڵکۆڵینی خاکه‌و…\nNext هاتنه‌وه‌ی وه‌ڵامی نامه كراوه‌كه‌م بۆ سه‌رۆكی ئه‌مه‌ریكا


12/01/2021 | 337 جار خوێندراوەتەوە\nدەستهەڵات و باڵادەستى خۆبخۆ جهێ وێ یەکێیە خودان زوى بسەردا بچیت تا وێ ڕاددەى نفشێ خو ویێ بابێ خۆیێ ئاخینى ژبیر بکت مینا هوزانڤانێ لوبنانى ئیلییا ئەبو مازى گۆتى: "تەقنێ دمژمێرەکێ خۆ ژبیر ئەو ئاڤ و تەقنە و بسەردا چوو" لەوا دڤێت دوو دیوار یانژى دوو هەڤسار هەبن خەوەدى دەستهەڵات و هەمى سیاسەتمەداران ل سنۆرێن وان ڕاوەستینن یانژى لغاڤ کن ژ سەرداچوون و خرابکاریا و ژتاوانا گەندەڵیێ، و دڤان چەند ڕێزەکێن کێمدا دێ بلەز بەحس ل دیوارێ دویێ کین پشتى دیوارێ یەکێ کو بهایێن باوەرى و ڕەوشتینە ئاخفتن ل دۆر هاتیە کرن.\nدیوارێ دویێ ئانکو: کونترۆلکرنەکا ئیداری وسیستەمەکێ چاڤدێری وڕیکارێن یاسایى بگرە ژ چاڤدێریا پەرلەمانى و هەتا بگەهت سزادانا تاوانباران بخوڤە دگریت.\nل دیوانەکێ من گوهدارى ل وەزیرەکێ پێشیێ حکومەتا ئیراقێ دگر گۆتى:" دسەڕەدانەکا خۆدا ژبۆ ئەمریکا من پرسیار ژ فەرمانبەرەکێ مەزنێ وەزارەتا چاندنێ کر: ئەرێ چەوان هەوە شیایە ڕێگریێ ل گەندەڵى بکەن؟، وى گۆت کەرەمکە ل گەل من وەرە، وئەم پێکڤە چوون د هۆڵەکێڤە یا پڕبوو ژشاشەیێن تەلفزیونان یەک ب ملێ یەکێڤەبوو، وى بەرپرسى خوەیاکر: هەمى ژۆر و هۆڵ و جهـ - ژبلى دەبلیوسیان - ب کامیرێن چاڤدێریێ کونتڕۆڵکرینە، و دبەردەوامیا ئاخفتنا خۆدا گۆتە من: تۆ وى فەرمانبەرى هە دبینێ ئەگەر نها سەرێ خۆ بۆ خۆلەکێ بتنێ ژى دەینت سەر دەستێن خۆ و ژکارى ڕاوەستیت ئێکسەر دێ هۆشداریێ دەنێ و بێژینى: سەرێ خۆ ڕاکە و بەردەوامیێ بدە ئەرکێ خۆ"!\nیا ژمنڤە خواندەڤان ژهندێ شارەزاترن ب ڤێ میناکا بووریڤە بمینن نویساندى، نەخێر ئەو تەنها نموونەیەکا بچویکە ل سەر پەیڕەوکرنا سیستەمەکێ تەڤگر یێ ئەمنى و سیاسى و کارگێڕیە، پێى پاراستنا گەل و وەڵاتى ژ گۆرگێن گەندەڵکار ل هەر جهەکێ دەستهەڵاتەکا گشتى لێ هەى دهێتە کرن، چ یا ئیدارى بت یانژى سیاسى، ژ فەرمانبەرەکێ بچیک هەتا مەزنترین رێڤەبەر د دوڵاتیدا، و ژبەرپرسەکێ ئاستێ وى نزم هەتا سەرێ ژهەمى سەران مەزنتر دناڤ سیاسەتمەدارندا ئەوێ ماستئاڤچیێن وارێ مە بلند دکەن و دکەنە خوداوەند ل وەڵاتەکێ کاڤل و ژناڤچوویێ یێ دبێژنى گەندەڵستان ببوورن"كوردستان".\nهیڤیە ل داهاتى دەمێ پرسیار ل کاغەزەکا هوسا دهێتە کرن: کا چ لێ هات؟ بەرسڤ ئەو نەبت بێژن: کەرى کاغەزا وە خوار، چونکى گومان نینە دئەڤرۆیا ڤى گەلیدا هەمى تشت هاتینە تێکدان، وهەمى پێشبرێن باوەردارى و ڕەوشتى و دیسان یێت سیستەمێ بەرگرییا ئیدارى و یاسایى و پاراستنا ژ گەندەڵى و سزادنا بەرهەلستنێ – ڕەدعێ - ل دژى تاڵانچیێن ماڵێ گشتى و سیاستەمەدارێن گەندەڵچى هەمیێ یێت هاتینە ژێر پێ کرن، و چ بها بۆ چ تشتى نەمایە!\nل وارێن مرۆڤ تێدا دژین کەسەک ناهێتە پیرۆزیکرن و تەقدیسکرن واتە و ژ سیستەمێ ئیدارى دەرباز ببت، و کەسەک نینە پاراستى بت ژ بەرپرسیارکرن و هەتا سزادانا سیاسى و پاشێ یا یاسایى ژى، مە هەمیا دیت: سەرۆکێ جورجیا یێ بەرێ ئیدوارد شیفەرنانزە (1928-2014) ئەو قارەمانێ سوڤێتا بەرێ و سەرکردەیێ ل بەژنا چیا بلند یێ دگۆتنێ (ڕویڤیێ پیرێ قەوقازێ)، ئەو کەسایەتیێ ل سەردەستێ وى جورجیا ل ساڵا 1991 سەربەخۆییا خۆ ژیەکیتیا سوڤیتا بەرێ وەرگرتى، مەدا دیت چەوان ب ئەگەرێ گەندەڵیەکا نابتە چبکەک ژ گۆڵا گەنیا کەندەڵکارەکێ سیاسیێ کوردستانێ ل ساڵا 2003 دویماهیەک ب ژیانا وییا سیاسى هاتە دانان، و سەرێ خوە دەینا ل سەر وێ گۆمانا گەندەڵیێ دەمێ ئاشکەرابووى سکرتێرەکا وى خانیەکێ ئاسایى یێ ل ئوڕۆپا بۆ شیفەرنادزەى کرى، تەنها گۆمانەکا بهێزبوو ژى نەکو وەکى یێت مە تەڵاران ل ئەمریکا و رۆژئاڤایێ جیهانێ ب پارەیێ گازا گەندەڵستانێ بەردەوام دکرن.. وهێشتا پیرۆزن و خوداوەندن ژى ژبۆ هەمى کوڵە و بەندەیان.. و پەرلەمانێ مەژى نکارت تەنها بێژتێ وان، هەوە ئەو تەلار و دمدمە ب چى کریە، چەند ژ قویت و نانێ هەژارا هەوە دزیە هەتا هوین بووینە قرال و قارون؟ مەرحەبا پەرلەمان، مەرحەبا سیستەمێ ئیدارى ل کوردستانى!